
РЕЗЮМЕ

Развъдните програми за провеждане на селекционна (развъдна) дейност със свине от породите Голяма бяла, Ландрас и Дунавска бяла в чисто състояние в нуклеусовите и производство на висококачествени женски родителски форми F1, в репродуктивните стада се отнасят за дейността на АСБ. 
Всички права и задължения на нейните членове са описани в Правилник за провеждане на селекционна (развъдна) дейност и водене на зоотехническа документация.
Целта на Развъдните програми е да послужат на селекционерите за диференцирано провеждане на развъдната работа при отделните породи, както и ясни критерии при определяне на развъдната стойност и избора на животните за разплод в различните нива на хибидизационната програма.
Специално място е отделено на практическите приложения, които дават възможност на селекционерите да ги внедряват в практиката. 
Развъдните програми са разработени на база класически и съвременни методи на селекция и контрол на продуктивните признаци, методите за оценка  на развъдната стойност и класиране на чистопородните животни при отделните породи, както и схемите на хибридизация във ферми към АСБ. Взети са под внимание и тенденциите в  развитието на свиневъдството и селекцията при свинете в света и в нашата страна. 
Броят на контролираните животни, включени в развъдните програми,   (15 844 броя свине майки) е достатъчен по обем, позвалява усъвършенстването на породите, поддържането им като генофонд и производството на свинско месо, съобразено с потребителското търсене.
Опитът на специалистите в АСБ (първата браншова организация в свиневъдството, създадена през 1992г. в гр. Шумен) и досегашните резултати в развъдната работа са предпоставка за ефективното им изпълнение, дори в извънредните ветеринарномедицински условия през последните години, породени от Африканската чума по свинете (АЧС) .  
Развъдните програми са съобразени със Закона за животновъдството (ДВ, бр. 13 от 2019г., в сила от 12.02.2019 г.), Закона за ветеринарно-медицинската дейност  (изм. и доп. ДВ. бр.71 от 11 Август 2020г.), Регламент ( ЕС) 2016/1012 и всички правно нормативни Регламенти за отглеждане на животни в Р България. 






I. Тенденции в развитие на свиневъдството и развъждане при свинете

Свиневъдството е един от най-динамичните отрасли на животновъдството, който осигурява над 40 % от общото производство на месо в света и постоянно нараства. По данни на ФАО, USDA – Projections OCE, 2018, USA and World Agricultural Outlook, 2018, през 2000 г. броят на свинете в света е бил 908 642 хил., а през  2018 г. е достигнал  1 208 000 хил., т.е.  ръст с 10.40 % по-висок спрямо 2000 г. 
Впечатляващ е ръстът на свинете в Азия (32.05 %) – особено в Китай (над 35.40%), вследствие на големите успехи в икономиката и социалното развитие на тази страна. 
В Северна и Южна Америка, където царевицата и соята са почти 100% генно модифицирани (значително по-евтини), броят на свинете до 2018 г. нараства  с 24.40%. Това прави отглеждането на свинете в останалите части на света недостатъчно конкурентноспособно и е предпоставка за бурното развитие на отръсъла в Бразилия, Мексико и Аржентина, където свиневъдството е било слабо развито.  
В Европа броят на свинете нараства средногодишно с около 1%, независимо че във всичките (пет) бивши социалистически страни е значително намалял – най-малко в Полша (7,2 %) и най-много в България – близо 5 пъти.  
През периода 2000–2018 г. производството на свинско месо в света е нараснало от 89 533 на 119 064 хил. тона (32.98 %), или средно годишно – с 1.83 %. 
Анализът на сравнителните данни показва, че темпа на нарастване производството на свинско месо в световен мащаб за 20 годишен период (32,98%) значително изпреварва този за броя на свинете (24.40%). Това се дължи главно на внедряването на нови селекционни методи и интензивното разпространение на висококачествен генетичен материал от няколко световно известни фирми, прилаганите усъвършенствани производствени технологии и оборудване, организацията на производствените процеси, мениджмънта при отглеждането на свинете в реалната конкурентна среда и поддържането на висок здравен статус. 
Практиката показва, че свиневъдната индустрия в световен мащаб е поставена изцяло на научна основа, все повече адаптира продуктивността на животните и качеството на продукцията към очакванията на потребителите. 
Съществена тенденция в световното свиневъдство през последните години е обединяването на големи свиневъдни фирми. Така наприме през 2003г. PIC (САЩ) закупува Cotswold; през 2006г. BHZP (Германия) се обединява с Pen Ar Lan (Канада);  през 2008г. BHZP (Германия| обявява съдружие  Hypor. През същата година Topigs закупува GAP  (Канада) и т.н. При тези обстоятелства се счита се, че в бъдеще с производство на свине за разплод ще се занимават не повече от десетина фирми в света. 
Друга отличителна особеност в напредналите в свиневъдно отношение страни е, че печалбата на фермерите вече не е толкова важна, тъй като държавата ги субсидира при спазване на изискванията за отглеждане, хранене, поддържане на висок здравен статус на животните, опазване на околната среда и т.н. 
Смята се, че е наложително в бъдеще да се финансират съответни научни разработки относно повишаването на разнообразието и стандартизацията на получаваната продукция. 
В България по последни данни общият брой свине в страната 654,6 хил. Произвоството им е състредочено главно в промишлени комплекси, като в тях са концентрирани над 90% от женските свине за разплод в страната. 
Производството на свинско месо в страната е в размер на 82 316 тона (75% от общото производство на червени меса), от които: 80 541 тона - добито в кланиците и 1 775 тона – в животновъдните стопанства.
Би могло да се обобщи, че през последните години се наблюдава стабилно развитие на сектора у нас, независимо ликвидирането на свинете в няколко големи ферми поради АЧС. Предпоставка за това е финансовото подпомагане по схемата на държавна помощ за реализиране на доброволно поети петгодишни ангажименти за хуманно отношение към свинете, стартирала през 2012 г. 
Субсидиите се предоставят ежегодно и покриват допълнителните разходи или пропуснатите доходи, свързани с тези ангажименти (МЗХГ, отдел „Агростатистика”)
Селекцията (развъждането) при свинете се основава на познаването на генетичните  (биологичните) закономерности на наследяването и корелациите между признаците и генетичните механизми на въздействие при използването на един или друг развъден метод.
На практика тя е непрекъснат и динамичен процес за усъвършенстване на основните продуктивни покaзaтели при популации със застъпващи се генерации, т.е. чрез избор на потомци за разплод от родители с различна възраст и различна средна развъдна стойност. 
Поради дългогодишната експлоатация на кръстосването и хибридизацията, развитите в свиневъдно отношение страни започнаха да изграждат мощни генетични центрове за повишаване продуктивността на свинете. Водещи в това отношение са “DanВred” – Дания, “Topigs” –Холандия, английските “PIC”, “Cotswold”, JSR и др., които работят в колаборация с научни работници от международни организации, включително и от Китай, с цел приложение на съвременните достижения в генетиката и новите биотехнологии (NCPP, 2002). 
Най-общо съвременните генетичните (биологичните) процедури за управление на селекционния процес в свиневъдството  се свеждат до:
Генни маркери. Хромозомни зони с ключово значение за икономиката на подотрасъла (QTLs – Quality Traits Loсi). 
На този етап в свиневъдството известен е примерът с локализацията на гени за стресчувствителност (Halothane gene), който  позволи на изследователите да елиминират гена за стресчувствителност при майчините породи и връзката му с по-високото съдържание на постно месо в трупа. 	
Практическо значение за съставянето на научнообоснована система за развъждане и селекция при свинете имат още:
· мултилокусните генетични карти (Multi-locks genetic Maps);
· рекомбинантните разлики (Recombinant Distances); 
· генетичнатa карта на връзките (Linkage Map); 
· Genome – wide Linkage – широки връзки;
· PIG Map Linkage – карта на връзките при свинете.
Селекцията с помощта на маркери (MAS – Marker Assistеd Selection) през последното десетилетиe набира скорост и се внедрява в селекционните програми на фирмите – производители на свине за разплод. Важно направление на MAS процедурата е производството на разплодни животни, резистентни към причинителите PRRS (продуктивен и респираторен синдром), PMWS (мултисистемно линеене след отбиване), FMD (шап),  Е. coli (колиинфекции), салмонели (салмонелоза) и др. болести и инфекции, които имат важно икономическо значение за отрасъла. 
Счита се, че SNPs маркерите могат да повишат полезността на селекцията чрез комбиниране информацията с метода BLUP, които позволяват изпитването на отделни семейства (линии) с цел намиране на благоприятни генни комбинации както при количествените, така и при качествените признаци – плодовитост, оползотворяване на фуража (чиято цена постоянно расте), количество и качество на месото, продължителност на използване на майките и др. 
Не на последно място трябва да подчертаем и ролята на MAS процедурата за определянето на произхода на породите, достоверността на произведеното месо или други месни продукти. 
Трансфер на ембриони. Резултатите от тази процедура зависят от редица технически параметри – брой годни за пренасяне ембриони (след суперодулиране), процент на заплождане и преживяемост на пренесените ембриони и др. 
Трансферът на ембриони става по-атрактивен, ако може да се използва в по-ранна фаза на размножителния процес, т.е. очакваният ефект би надхвърлил 50 %, ако трансферът на ембриони може да се приложи на 5-месечна възраст.
Халотанов тест. Намери широко приложение в практиката за диагностициране на стреса най-вече във връзка с качеството на месото.
Повишената стресова чувствителност и появата на PSЕ месо са последица от една и съща промяна на мускулния метаболизъм и имат еднаква физиологична характеристика при свинете. 
В гена за стресчувствителност НАL (разположен върху шестата хромозома) се срещат два алела. Алел N е доминантен и обуславя устойчивостта към стреса, докато алел n, обуславящ стресчувствител-ността, е рецесивен. Наличието им определя следните реакции на свинете по отношение на стреса:

· НАL N/N = стресустойчиви;
· НАL n/n = стресчувствителни.
· НАL N/n = стресустойчиви, 

но са носители на ген за стрес-чувствителност. Следователно не бива да се размножават помежду си, тъй като ще се родят около 25 % стресчувствителни животни
При свинете стресфакторите са разнородни и често взаимно свързани. Общото понятие е стрес синдром при свинете – РSS (Porcine Stress Syndrome). 
Най-често срещани стресови фактори са: ниска и висока температура в помещенията, силен шум, отбиване, сортиране и прегрупиране на прасетата, кастрация, транспортиране на по-големи разстояния и предкланични манипулации.
Негативният стрес води до влошаване на стопанските признаци при свинете потиска спермогенезата, задържа овулацията, влошава ефективността на осеменяването, поради което естествено намалява плодовитостта. 
Най-устойчиви на стрес са породите Дюрок и Хемпшир. Това им качество ги прави изключително полезни за хибридизацията в свиневъдството, тъй като потомството им винаги е стресустойчиво, независимо че може да притежава рецесивен ген за стресчувствителност при кръстосване със стрес чувствителни родителски форми.
Най-разпространен е стрес синдромът при породите Пиетрен – до 100 % и Белгийски ландрас – 88 %;
За произходите на Голямата бяла дастига до 3 %, а на Ландраса до 8 – 10 %. 
ДНК тест. Започна да се използва след като беше установена точковата мутация в ДНК на гена НАL, отговорна за стреса. 
ДНК тестът имат безспорни предимства и в развитите страни и все по-широко навлиза в селекцията освен като превантивна мерка срещу стреса при свинете, без значение от възрастта на индивида и пола (независимо че някои признаци се проявяват само при единия пол), така и за създвене на високопродуктивни синтетични (хибридни) линии.  Такива например са нерезите Titan на английската фирма GSA, Musclor на френската Gene+,  B 2000 на испанската фирма Batalle, линиите 327L, 337G, 250M на PIC и др.
 Изкуствено осеменяване (ИО). Предимствата му са добре известни от години. Независимо, че ИО при свинете не позволява в голяма степен да се подобри съотношението мъжки/женски животни (както при едрите преживни и овцете), тази процедура все още остава мощно средство за реализация на амбициозни селекционни планове. 
Изкуственото осеменяване предлага и други предимства в програмите за развъждане и селекция (например нерези с висока генетична стойност могат да се използват на различни нива от селекционната пирамида, с което се дава възможност да се ускори генетичният прогрес).





























II. Принципи при разработване на развъдни програми в свиневъдството

Факторите, които влияят върху величината на генетичните промени при затворени популации със застъпващи се генерации могат да бъдат групирани в три направления: 
- генетични (биологични) фактори; 
- фактори на развъдната политика; 
- организационни и икономически фактори.

Генетични (биологични) фактори
Оценката и планирането на генетичните подобрения в свиневъдството се извършва в нуклеусовите (чистопородните) стада. Тъй като те са известни от многобройните литературни източници ще се спрем върху тях само информативно. 
Коефициент на наследяемост (h2). Основен генетичен показател за поддържане на изменчивостта на признаците, обусловена от наследствеността. В научната литературата с коефициент на наследяемост (херитабилитет) се обозначава онази пропорция от общата изменчивост, която се дължи на средния ефект от гените, определящи даден признак в популацията. 
Той е динамична категория, изменяща се през годините в зависимост от промените в генната честота в популацията и от промените в условията на средата.  Методите за неговото изчисляване са посочени от Wright (1921). 
Коефициентът на наследяемост е статистическа величина, отнасяща се до определена група животни. Той показва какъв прогрес може да бъде постигнат чрез селекцията в дадена популация при определен признак в зависимост от неговата величина, която е в границите от 0 до 1, или от 0 до 100 %.
Признаците, обект на селекцията се групират в три групи. 
Признаци с ниски коефициенти на наследяемост. Такива са репродуктивните способности (h2 = 10–15 %), което показва, че те се влияят главно от факторите на средата и в по-малка степен от генетичните възможности на животните. 
Признаци със средни коефициенти на наследяемост. При тях наследяемостта се движи в границите от 30 до 50 %. Такива са главно признаците, характеризиращи угоителната способност на свинете (интензивност на растеж и оползотворяване на фуража). 
Признаци с високи коефициенти на наследяемост. Това са признаците, характеризиращи кланичната стойност на трупа и качеството на месото. Те се влияят в по-малка степен от условията на средата и чрез прилагане на интензивна селекция при тях може да се постигнат значителни генетични подобрения за единица време.
Коефициент на повторяемост (R). Коефициентът на повтаряемост показва каква част от повтарящите се измерения на даден признак в изследваната популация се дължат на постоянните фактори на наследствеността и на средата. R има стойности, изменящи се от 0 до 1 или от 0 до 100 %. Например по-високият коефициент на повторяемост при плодовитостта на дадена свиня майка означава, че тя ще бъде относително еднаква от първото до последното прасило
Корелации между признаците. Изразяват взаимната връзка между количествените стойности на признаците. Зависимостта между величината на отделните признаци се определя като фенотипна корелация (rр), включваща ефекта на цялото неадитивно генетично взаимодействие и отклоненията, причинени от условията на средата и генотипната корелация (rg), определена от адитивната наследственост. 
Корелациите между основните стопански признаци улесняват и засилват ефекта от селекцията поради съсредоточаване на вниманието върху по-малък брой признаци и наличие на високодостоверни (положителни и отрицателни) зависимости. 
Корелационните коефициенти имат стойности от –1 до 1. Когато r = 0, няма линейна връзка между признаците, т.е няма корелация. Когато r = 1 или r = –1, има пълна линейна връзка между двете променливи. Знакът пред r (отбелязва се само –) показва посоката на зависимостта между двете променливи. Когато r е с положителен знак, има права зависимост между двете променливи, което показва, че при нарастването на X нараства и Y. Когато знакът е отрицателен, има обратна зависимост – с нарастването на X, намалява Y. 	
Коефициентът на корелация показва степента на зависимост на признаците:
·    0 < R < 0.3 – слаба корелация; 
· 0.3 < R < 0.5 – умерена корелация; 
· 0.5 < R < 0.7 – значителна корелация; 
· 0.7 < R < 0.9 – висока корелация;
· 0.9 < R < 1.0 – много висока корелация
За практиката по-голямо значение има степента на достоверност на установените корелационни коефициенти (Р): 
· Р ≥  0.05 – недостоверност на разликата (по-скоро тенденция);
· Р ≤ 0.01 – достоверност;
· Р ≤ 0.001 – висока достоверност.

При съвременната селекция в свиневъдството степента на генетичните промени в популацията се влияе в най-силна степен от следните фактори: селекционен диференциал, интензивност на селекция, генерационен интервал, степен на фенотипно вариране на признака.
Селекционен диференциал (SD), или селекционна разлика. Представлява разликата между средните стойности на популацията (Хп) и селекционираните животни (Хр), определени за бъдещи родители по отношение на даден признак. 

                   Фиг. 1. Селекционен диференциал (SD)

Селекционен диференциал отразява превъзходството на отбраните за родители животни в сравнение с цялата тестирана популация. Променя стойностите си в зависимост от процента на селекционираните животни и от коефициента на стандартното отклонение. Високи селекционни разлики се установяват при интензивна селекция, нисък процент на ремонт и високо стандартно отклонение на избраните селекционни критерии.
Интензивност на селекция (i). С нея се изразява относителният дял на оставените за разплод животни за собствено производство от общо преценените. 
Качеството на оставените животни за ремонт на стадото се определя чрез селекционния диференциал, изразен в единици от степента на фенотипно вариране на признака


  .
Оставянето на голям брой животни за ремонт на стадото ограничава ефекта от селекцията, тъй като се допускат животни с по-ниска продуктивност. Обратно, ако за подмяна на стадото се включат по-малко ремонтни свине, възможността за селекция се повишава, защото те ще притежават най-добрите продуктивни качества.
Върху интензивността на селекцията оказва влияние и броят на признаците, които са обект на селекция. По тази причина при селекцията трябва да се вземат под внимание само най-важните признаци и да се преценяват възможно най-голям брой животни.
Генерационен интервал (L). Измерва се с продължителността между две последователни генерации. Представлява средното време между датите на раждане на родителите и тези на потомството, което е селекционирано за бъдещи родители. 
Генерационният интервал е определящ фактор за степента на генетичния прогрес (ΔG), постигнат за определено време. Това се вижда от формулата за определяне на генетичния прогрес (генетичното изменение за единица време), където той се използва като делител (в знаменателя) на произведението от интензивността на селекцията (i), фенотипното стандартно отклонение (σр) и коефициента на наследяемост (h2)

           Генетичния прогрес - .
	
От формулата става ясно, че съществува антагонизъм между генерационния интервал и интензивността на селекция. На практика скъсяването на генерационния интервал (бърза смяна на генерациите) води до намаляване на интензивността на селекция поради допускане на компромиси с качеството на по-големия брой ремонтни животни.
 Степен на фенотипно вариране на признака (σр). Колкото по-голяма е степента на изменчивост на признаците, които са обект на селекция, толкова по-големи са възможностите за отбор, т.е. по-лесно могат да се постигнат желаните генетични подобрения.

Ефект (отзвук) от селекциятa (R). 
R = i h2 σp

От формулата става ясно, че въpху ефектa нa селекция оказват влияние коефициентa нa нaследяемост (h2 ) и интензивносттa нa селекция (i) и степента на фенотипно вариране на признака (σр).
При продължителна интензивна селекция по определен признак е възможно да се постигне т.нар. селекционно плато, като възможностите за селекция в този случай са минимални. За решаване на проблема може да се използва миграция на гени от други линии от същата порода и по този начин се постига по-голямо генетично разнообразие. След няколко генерации (5–6) това може да се повтори с оглед запазване на пластичността на породата, а оттам и създаване на благоприятни възможности за постигане на нови генетични подобрения.

Фактори на развъдната политика 
Развъдната политика на всяка селекционна програма се свежда до производството на свине за разплод от най-висококачествени родители на следващата генерация и реализирането им в големи мащаби. Решаващ фактор е изборът на подходяща система на развъждане. 
През последното десетилетие се наложи структурата, която включва нуклеусово, репродуктивно и стоково ниво. Тя осигурява бързо предаване на постигнатия прогрес от върха на пирамидата към останалите развъдни нива, поради което се прилага във водещите световноизвестни фирми. Те продават ноу хау и лицензии за производство на свине за клане с високи продуктивни показатели. Някои от тях вече отглеждат голям брой животни в Европа и Америка в условията на изключително голяма конкуренция. 
	Развъдната политика на всяка селекционна програма включва и постигането на траен генетичен прогрес по основните стопански признаци. На практика това включва:
· избор на методи на развъждане;
· планиране на интензивност на селекция и на генерационен интервал; 
· определяне на критерии за екстериорна преценка (типичност, вторични полови белези, брой и състояние на цицките);
· начини за набиране на информация за продуктивните качества на животните;
· използване на различни източници на информация при оценката на ръзвъдната стойност и коректната им обработка. 

	Организационни и икономически фактори
На практика организационните фактори се свеждат до:
- Сполучливото формулиране на развъдната цел;
- Определяне на селекционните признаци;
- Оптимизиране на размера на нуклеусовите стада;.
- Идентифицирането на свинете и продължителност на използване на животните за разплод;
- Диференциране методите за оценка на развъдната стойност на нерезите и женските прасета;
- Формиране на система за пренос на генетичния прогрес от нуклеусите до стоковата част;
- Обработка на информацията;
- Отбор и подбор на животните.
В специализираната литература преобладава мнението за диференциран подход по отношение усъвършенстването на майчините и бащините линии (породи). 
При майчините породи (линии) целите са насочени в следните направления: висока заплодяемост, много добра плодовитост, високо тегло на прасетата при раждане, отлично майчино поведение и дълъг продуктивен живот. 
При бащините породи: да имат добро либидо, да продуцират качествена сперма и да са в разплодна кондиция.
Умелото им съчетаване в схемите на хибридизация води до производствата на стандатизирани прасета за клане с добро оползотваряване на фуража,  интензивен растеж и високо качество на месото. 
Периодичната оценка на основните селекционни критерии, прогнозирането и оптимизирането на техните стойности в един дългосрочен план е предпоставка за рационалното управление на селекционния процес в условията на интензивно свиневъдство.
За да има успеха на всяка развъдната програма трябва да бъде насочена към изискванията пазара на свинско месо, на месопререботвателите и максимално коректна към потребителите. С други думи да благоприятства съотношението - печалба за фермата/задоволяване на потребителското търсене.

Методи за определяне на развъдна стойност 
Развъдната стойност на дадено животно, предназначено за разплод, представлява отклонението на средната продуктивност на неговото потомство от средната за популацията. 
В практиката средната развъдна стойност (Wh) на кандидатите за разплод се определя по формулата

  Wh = 2 (Хо – Хр) , 
където:  Хо е средната стойност на потомството;
   Хр – средната стойност на популацията.

Известно е, че потомството получава от единия родител само половината от своите генетични заложби. Следователно, ако средната стойност на потомството се различава от средната на популацията с х, развъдната стойност на преценявания родител би се отклонила съответно с 2х (както е отразено във формулата).



Класически методи за определяне на развъдната стойност на племенните свине

Преценка по развъдната стойност по произход. 
Тя има съществено значение и се основава на вероятността от родители с добра наследственост да се получи потомство с желани качества. Само добрият произход на родителите не е гаранция за добрите качества на преценяваните млади животни. Поради тази причина данните за произхода трябва да се използват съвместно с други източници на информация с оглед на повишаване на точността на преценката.

Преценка на развъдната стойност по собствена продуктивност. През последните години този метод се наложи трайно в селекцията. 
Предимства на метода: 
Възможност за преценка на прасетата, предназначени за ремонт на стадото в ранна (6–7-месечна) възраст, преди да бъдат включени в разплодна дейност, със значително малко финансови средства
Тя включва най-често следните признаци: 
	- Интензивност на растежа (среден дневен прираст или дни за достигане на определена жива маса);
- Оползотворяване на фуража; 
- Съдържание на постно месо в трупа чрез дебелината на сланината (измерена с ултразвуков апарат);

Преценка на развъдната стойност по продуктивността на потомството. 
Този метод дава най-точна информация за генотипа на мъжките разплодници по отношение на разхода на фураж за килограм прираст, интензивността на растежа, кланичните качества и качеството на месото. Методът е сравнително скъп, тъй като се използват специално изградени станции за контролно угояване с индивидуални боксове за прасетата и се прави кланичен анализ за кланичната стойност на трупа и качеството на месото при лабораторни условия. Основният недостатък на метода е, че информацията се получава сравнително късно (на 16–18-месечна възраст), т.е. след като мъжките разплодници са оставили значително потомство (особено при изкуственото осеменяване).

Преценка на развъдната стойност въз основа на фенотипните стойности на родствениците. 
Методът се обосновава с корелациите при фенотипните стойности на признаците между братята и сестрите (пълни сибси) и полубратята и полусестрите (полусибси) на преценявания индивид. Посочените методи за оценка на развъдната стойност на животните за разплод може да се използват самостоятелно или в комбинация. 

Преценка по есктериор. 
Значението на екстериора на свинете се определя от взаимната връзка между телесните форми, функционалните особености и продуктивността на животните. 
Практиката показва, че някои телесни форми на свинете със сигурност отразяват продуктивността им. В свиневъдството актуална е окомерната бална оценка като за отделните части на тялото се дават оценки от 2 до 5 точки (Приложение 8 от развъдните програми).

Съвременни методи за оценка на развъдната стойност

Независимо ниво на бракуване. 
При този метод се определят пределните нива на всеки един от интересуващите ни селекционни признаци. Преценените животни се бракуват, ако не достигнат минималните изисквания на един от тях, независимо от превъзходството по останалите признаци. Прилагането на метода е подходящо, когато животните се бракуват през различни етапи от продуктивния им живот. 

Селекционен индекс. 
Дава възможност да се води отбор едновременно по няколко признака с различно икономическо значение (тегло) и време (примерно плодовитост, интензивност на растежа, количество на месото в трупа и др.). Селекционният индекс включва фенотипна и генетична характеристика на избраните селекционни критерии и влиянието на пазара върху реализираната печалба. Икономическото тегло на селекционните признаци представлява парично изражение на промените в стандарта за окачествяване на реализираните животни и се променя периодично във времето. 
Оценката на развъдната стойност чрез селекционния индекс (I) може да бъде представена със следната формула




  I = b1 (x1 – ) + b2 (x2 – ) + … bn(xn – ) ,

където: (x –) е разликата между средните стойности на кандидата за разплод и средното за популацията; 
  b – относителното тегло за използваните селекционни признаци.
Оценката на относителните тегла (B) включва фенотипния и генетичния варианс и коварианс. 
  
 B = P–1. G.v , 
където:  Р–1 е обърнатата фенотипна матрица; 
               G   – генетичната матрица; 
               v    – векторът за икономическите тегла.

Оценката на развъдната стойност посредством селекционни индекси е една съвременна методология, която може да се усъвършенства чрез прилагане на нови елементи от популационната генетика.

BLUP и неговата разновидност Animal Model. 
Процедурата BLUP (Best Linear Unbiased Prediction) е предложена за първи път (на базата нa Sire Model – бащин модел), в говедовъдството от Henderson (1973; 1974).
Първото приложение на процедурата BLUP в свиневъдството е докладвано от Hundson и Kennedy (1985) при оценка на данните за интензивността на растежа и дебелината на сланината на свине за разплод от станциите за тестиране в Канада. 
Процедурата BLUP (Best Linear Unbiased Prediction) използване информацията от всички родственици за оценка на развъдната стойност със следните преимущества:
- едновременна оценка на мъжките и женските животни; 
- оценка развъдната стойност на родителите по данните за продуктивността на хибридите; 
- едновременна оценка по няколко признака; 
- оценка на млади животни без предварителна информация за тяхната собствена продуктивност; 
- възможност за включване на допълнителни фактори – ефект на средата, взаимодействие генотип – среда, майчин ефект, ефект на повторяемост и др. 
- предлага по-голяма точност, дава възможност за сравняване на генетичната стойност между индивиди, отглеждани при различни условия и в различно време; 
BLUP (по същество информационна технология) е комплексен, прецизен и много бърз метод за генетично усъвършенстване както на чистопородните свине, така и на хибридите, получени от тях. Включването на данните за продуктивността на хибридите в съчетание със здравословното им състояние осигурява на производителите сигурни пазари и доходи.
Прилагането на процедурата BLUP за оценка на развъдната стойност на кандидатите за разплод изисква значителна предварителна работа относно създаването на база данни и голямо по обем компютърно време. 















III. Породи свине участващи в развъдните програми

Понятието порода и нейната същност вероятно имат италиански произход и за първи път става известно през XVІ в. като раса.  В специализираната литература се натъкваме на различни дефиниции за порода. 
В днешно време за порода се определя относително еднородна група домашни животни от един и същи животински вид, изкуствено създадена и поддържана от човека, притежаваща и предаваща на потомството характерни за нея биологични особености и стопански качества.
Основните характеристики на породата са: общ произход, еднородност и относителна константност на морфологичните, физиологичните, конституционалните, екстериорните и продуктивните качества. 
Поддържането и създаването на нова порода е динамичен процес, ориентиран към бъдещи икономически условия и потребителско търсене. В прилаганата развъдна програма трябва коректно да се посочи генеалогичната структура, извършваният контрол върху продуктивните качества, подходът при определянето на развъдната стойност, продължителността на използване на родителските форми и методите на отбор и подбор. 
В историческото развитие на породите свине в света и тяхната характеристика са описани над 330 породи, но не повече от 10 - 15 имат съществено стопанско значение. 
В известните ни хибридизационни програми намират приложение:
* Голяма бяла с водеща английската голяма бяла, която е в основата за създаването на шведската, полската, френската и т.н. породи Голяма бяла;
* Ландрас с основополагащ датския Ландрас. Наблюдават се няколко типа: за бекон – датски, английски, шведски и американски; универсален тип - холандски, германски и френски и мускулест тип /белгийски ландрас/ с характерни особености близки на породата Пиетрен, спадащ към друга група;
* Дюрок, Хемпшир и Пиетрен. Поясни /цветни/ породи, които  се открояват главно със специфичните си стопански качества. 
Голямата бяла и  Ландраса се използват главно в майчиния, докато цветните породи в бащиния компонет в различните нива на хибридизационните програми. Последните се използват и за производството на синтетични (хибридни) линии.





IV. РАЗВЪДНА ПРОГРАМА ЗА СВИНЕ ОТ ПОРОДАТА ГОЛЯМА БЯЛА

Характеристика на породата. (ЗЖ, чл. 29 т. 1а)
Водеща е породата Английска голяма бяла. Тя е родоначалникът за създаването на всички големи бели породи (Шведска, Френска, Полска, Канадска и т.н.).
Първите сведения за породата Голяма бяла датират от 1868г., а първата племенна книга е от 1884г. (Plager, 1975). Английската голяма бяла порода като основополагаща на останалите национални произходи е създадена чрез кръстосване на местната Йоркширската свиня с Лайчестерската и впръскване на кръв от малката бяла английска свиня. 
Голяма бяла свиня се характеризира със средно голяма глава, с леко вдаден профил, широко чело и средно големи изправени уши. Шията е средно дълга. Гръдният кош е широк и дълбок. Гърбът и поясницата са дълги и широки, с много леко изразена аркообразна линия. Бутовете са сравнително добре развити. Коремът е прибран, с най-малко 14 нормално развити и симетрично разположени цицки. Крайниците са здрави, с правилна постановка, средно високи. Кожата е плътна и еластична, а четината - тънка и гладка. Темпераментът е спокоен. Конституцията е здрава, с насока за месо и бекон.
През периода 1952-1972г. в България са внесени над 2000 свине за разплод от Голяма бяла, главно от Полша, Унгария и Чехословакия. От 1973 до 1975г. са внесени от Англия над 3600 чистопородни свине - прапрародителски и прародителски форми във връзка с лиценза за производството на хибрида Кембороу.    
Свинете майки притежават ненадминати репродуктивни способности и майчино поведение. Плодовитостта е около 12-15 живородени прасета в прасило. Пълновъзрастните нерези достигат до 380 кg, а свинете майки  300 кg жива маса.
Във водещите в свиневъдството страни нерезчетата  и женските прасета за разплод достигат 90 кg жива маса на 160-165 дневна възраст, а дебелина на гръбната сланина е в граници от 20,5 до 24,0 mm (сума СКL2), Разходът на фураж за килограм прираст е под 2,6 кg. Отличната приспособимост на животните ги прави пригодни за отглеждане както при интензивни, така и при традиционни технологии и в придворните стопанства.
Породата намира широко разпространение в почти целия свят и участва, както в породообразувателния процес, така и в различните схеми на кръстосване и хибридизация. Поради подчертано добрите си репродуктивни качества се използва главно като майчина позиция, в схемите за хибридизация. 
Развъжданите в АСБ свине от породата Голяма бяла са продукт на водещи развъдни компании като PIC, Topigs, Dan Bred и др.

Състояние и размер на популацията в АСБ - Развъдна.
Съществен елемент във всяка Развъдна програма е големината  на контролираната популацията. Тя оказва огромно влияние в развъдно-подобрителния процес тъй като избора на по-добри животни за разплод е в пряка зависимост от големината на преценяваната група.
В табл.1. е даден броят на отглежданите свинете майки Голяма бяла във фермите на АСБ и данни за репродуктивните им способности през 2020 г.. 
Табл.1. Брой и възпроизводителни способности на развъжданите в АСБ  свине майки от породата Голяма бяла.

	
Стопанство
	
Област
	Свине майки,бр.
	Нерези,бр
	Плодовитост, бр. 
	На 21ия ден


	
	
	
	
	
	Пра-сета,бр.
	Сред. ж.т., kg 
	Отпаднали %

	Вардмекс ЕООД
	В.Търново
	  66
	3
	13,5
	12,4
	6,8
	8,20

	ЕТ“Грими-Х. Хюсеин”
	Пазарджик
	150
	5
	15,5
	14,0
	6,9
	10,30

	ЕТ“Томи”-В.Папазова
	Пазарджик
	  40
	2
	12,3
	11,1
	8,0
	9,60

	С-кс Г.Враново-Инвест”АД
	Русе
	124
	4
	13,1
	12,0
	6,8
	8,70

	Екопродукт с.Попина
	Силистра
	160
	5
	13,3
	12,1
	6,7
	9,00

	Екопродукт с. Ветрен
	Силистра
	  40
	2
	12,7
	11,8
	6,9
	7,10

	„Агротайм” ООД
	Разград
	364
	3
	13,0
	12,3
	6,9
	6,70

	„Екопиг 2006” ЕООД
	Варна
	  20
	2
	12,8
	11,9
	6,6
	9,90

	“Фаворит-97” ЕООД
	Шумен
	150
	5
	13,4
	12,3
	6,6
	10,20

	„Енола Фарм” ЕООД
	Русе
	  50
	2
	14,4
	13,2
	6,7
	3,20

	“Репр. по свиневъдство” АД
	Ямбол
	250
	4
	14,4
	12,3
	6,6
	15,00

	Свиневъдна компания АД
	Шумен
	  70
	2
	13,5
	12,5
	6,9
	7,60

	Всичко
	
	1484
	39
	13,6
	12,5
	6,7
	10,50



Данните в табл.1. показват, че през последните години АСБ – Развъдна контролира 1484 чистопородни свине майки Голяма бяла. Този брой свине майки е предпоставка да се провежда успешна развъдна работа с породата, както за нейното поддържане и усъвършенстване, така и за производство на висококачествени родителски форми F1 за нуждите на хибридизацията. В сравнение с минали години по-малък брой свине майки се контролират в свинекомплекс Голямо Враново АД поради АЧС през 2020 г.  
Анализът на данните показва, че свинете майки притежават сравнително висока плодовитост - средно 13,6 живородени прасета за всички контролирани ферми. Отклоненията са в тесни граници от 12,3 бр. за ЕТ”Томи-В.Папазова” до 15,5 бр. за ЕТ“Грими-Х. Хюсеин, което говори за изравненост на породата по този признак.  
Резултатите от контрола за живото тегло на прасетата на 21-я ден от раждането (6,7 kg) и процента на отпадналите (10.50 %) показват, че  майките Голяма бяла се характеризират с висока млечност и много добро майчино поведение. Наблюдаваните отклонения по тези показатели между фермите са малки. Това се дължи на обстоятелството, че фермерите се отнасят професионално, както към условията на хранене и отглеждане, така и към здравеопазването на стадата.
В заключение бихме могли да отбележим, че анализираните резултати за възпроизводителните способности на развъжданите в АСБ  свине майки от породата Голяма бяла, дават основание за стимулиране на личната предприемчивост на фермерите относно схемите на хибридизация, съобразени с условията у нас и в напредналите в свиневъдно отношение страни.
Резултатите от преценката по собствена продуктивност на прасетата за разплод във фермите в които на животните се измерва дебелината на сланината са показани в табл.2.

Табл.2. Резултатите от преценката по собствена продуктивност
	
Стопанство
	
Област
	Живо тегло
Живо тегло
	Съдържа-ние на месо в трупа, %
	Деб.на сланина
∑CKL2,
mm

	Възраст на 90kg, дни

	
	
	
	
	
	

	ЕТ“Грими-Х. Хюсеин”
	Пазарджик
	95,0
	60,40
	
	161

	ЕТ“Томи”-В.Папазова
	Пазарджик
	98,0
	60,30
	
	194

	„Агротайм” ООД
	Разград
	97,3
	
	23,2
	185

	“Фаворит-97” ЕООД
	Шумен
	96,0
	60,00
	
	178

	„Енола Фарм” ЕООД
	Русе
	95,0
	
	20,7
	175

	“Репр. по свиневъдство” АД
	Ямбол
	99,0
	59,70
	
	160

	Свиневъдна компания АД
	Шумен
	98,0
	
	21,0
	166

	Средно
	
	96,9
	60,1
	21,63
	174



През последните години във фермите към АСБ дебелината на сланината при преценката по собствена продуктивност се измерва значително по-рядко в сравнение с миналите, тъй като не се заплаща за кланична оценка на трупа по системата SEUROPE. Считаме, че това не е фатално, тъй ката досегашната налична информация, установена с апарат Piglog 105 показва, че свинете от породата Голяма бяла се характеризират с много добри кланични  качества (съдържание на постно месо в трупа е 58% - 60 %), при значително по–високо живо тегло. Конкуренцията на пазара на разплодни животни прави фирмите износителки много стриктни за резултатите  от  преценката по собствена продуктивност. Тези резултати с успех могат да се използват в развъдната работа при избора на животни за бъдещи родители в АСБ.





 

Табл. 3. Резултати от селекцията при Голямата бяла порода до 2021 г. и прогноза до 2031 г.

	
Признаци
	Години

	
	2011
	2021
	2031

	Плодовитост, бр.
	11,8
	13,6
	14,2

	Брой прасета на 21-я ден
	11,0
	12,5
	13,5

	Отпаднали прасета до 21-я ден, %
	10,10
	10,50
	8,50

	Възраст на 90kg, дни
	184
	174
	168

	Дебелина на сланина ∑CKL2, mm
	25,4
	21,63
	20,10

	Съдържание на месо в трупа, %
	57,90
	60,10
	61,00

	Брой опрасвания на св. майка за година
	2,1
	2,2
	2,4

	Реализирани прасета от 1 св.майка за година.
	21,3
	26,4
	32,5



В табл.3 са дадени сравнителни данни за основните стопански признаци, обект на селекцията за периода 2011, 2021 (м. юни) и прогнозни до края на лиценза  за развъдна дейност на АСБ;
Анализът на данните показва,  че за времето от 2011 до 2021 г. в АСБ – Развъдна е провеждана  ефективна селекционна работа. Така например броя на прасетата при раждане е увеличен с 1,8 приплода, което от селекционна гледна точка е много добър резултат за признак с нисък коефициент на наследяемост. 
Възрастта на 90 kg жива маса е намалена с 10 дни, а съдържанието на постно месо в трупа е повишено с 2,2 %. Сравнително значими подобрения се наблюдават и по отношение броя на опрасванията и реализираните прасета от една свиня-майка за година.
Прогнозните данни за 2031 г. са на база направения от нас подробен анализ на водещите в свиневъдно отношение страни през последните 10-15 години. Например фирмите PIC и DanBred отчитат, че плодовитостта на майките Голяма бяла през последните 10 години е увеличена съответно с  0,36 и 0,4 броя прасета в прасило. По-ниският процент на отпадане на бозайниците  през последните години се дължи на селекцията по отношение тяхното здравословно състояние и по-високото живо тегло при раждане.
Взети са под внимание и постигнатите сега резултати в някои от фермите към АСБ. Например плодовитостта на свинете майки Голяма бяла през 2020 г. във фермата на   ЕТ“Грими-Х. Хюсеин”, Пазарджишко е 15,5 живородени прасета в прасило. С над 14 броя преса са постигнали още „Енола Фарм” ЕООД, Русе и “Репродуктор по свиневъдство” АД,Ямбол.
Същият подход е приложен и прогнозните стойности за признаците възраст на 90kg, дебелината на сланина ∑CKL2, и процентното съдържание на месо в трупа.
От познатите ни научни съобщения става ясно, броя на реализираните прасета от свиня майка за година се отчита като  комплексен резултат от провежданата селекция във всяка отделна ферма. В това отношение съществена роля оказва  признака брой опрасвания на свиня майка за година. Развитите в свиневъдно отношение страни са постигнали 2,4 опрасвания за година. Дания си е поставила амбициозната цел за цялата страна средно от свеня майка да се реализират до 40 прасета годишно. 
На този етап фермите към АСБ също трябва да си поставят за цел да повишат броя на опрасванията на свинете майки до 2,4 годишно.


 Цели и задачи на Развъдната програма за свине от породата Голяма бяла в АСБ - Развъдна (ЗЖ чл. 29 т. 1б, по чл. 22, т. 3 и 4)

Настоящата Развъдна програма за Голяма бяла порода в АСБ – Развъдна  има за цел:
- Да предложи на селекционерите в нуклеусовите стада помагало за диференцирано провеждане на селекционната работа, както и ясни критерии при определяне на развъдната стойност и избора на животните за разплод в различните нива на хибидизационната програма в АСБ, където се отглеждт около 30% от генофонда и се произвежда над 25% от свинското месо.
- Да оптимизира генетичната структура и размера на чистопородните стада с цел поддържане на породата и производство на висококачествени женски хибридни родители F1,  с оглед  осигуряване на нормален производствен ритъм във фермите:
- Внедряване на ефективна система за бърз пренос на генетичния прогрес от нуклеуса до крайния продукт – свинете за клане:
- Бързо преустройство на националното ни свиневъдство в съответствие с постиженията и тенденциите в развитите страни чрез стимулиране на личната предприемчивост на фермерите и специалистите.

Задачи за постигане на поставените цели:
- Спазването на изискванията заложени в настоящата програма за идентификация и регистрация на племенните животни и контрол на селекционните признаци;
- Систематизиране, обработка и задълбочен анализ на наличната информация в развъдните нива, както и оценка на развъдната стойност и класиране на свинете за разплод.
- Отбор и подбор на животните за разплод с оглед осигуряване на ритмичност и непрекъснатост на производствения процес  във фермите и планиране на бъдещо развитие;
- Спазване на националните нормативни документи и европейските директиви за условията и реда за извършване на развъдна дейност със свинете у нас. 


Система за идентификация на свине от породата Голяма бяла (ЗЖ, чл. 29 т. 9б)
Провеждането на развъдна работа на ниво и анализирането на резултатите от цялостната дейност е немислимо без номериране /идентифициране/ на свинете и правилното водене на зоотехническо книговодство, както в развъдните, така и в стоковите ферми. 
С идентификацията на животните се контролират продуктивните качества, които са предпоставка за организирането на ефективно производство, съобразено с качествата на оставените за разплод животни и планиране на производствената дейност във всяка ферма. 

Идентификация на свине от породата Голяма бяла (Правилник за преценка на развъдната стойност, производство и класиране на свине за разплод, 1996)
- Номериране чрез татуиране с букви и цифри (английска система).

Табл.3. Номериране чрез татуиране с букви и цифри.

	Голяма бяла

	I- во прасило
	II- во прасило

	мъжки
	мъжки

	250 AAS
	250 BAS

	250 ABS
	250 BBS

	250 ACS
	250 BCS

	женски
	женски

	250 ANS
	250 BNS

	250 AOS
	250 BOS

	250 APS
	250 BPS

	250 ASS
	250 BSS



Предимства на тази система са че показва: датата на раждане на прасетата; породната принадлежност; поредността на прасилото за деня; пола на прасетата и фермата производител.
В чистопородните стада живородените прасета се номерират до 24-ия час след опрасването на свинята майка. На лявото ухо на прасетата се поставя номерът на помещението и номерът на бокса.
На 21-вия ден след раждането на прасетата, на дясното ухо на външната страна и на лявото на вътрешната се поставя един и същ родословен номер (индивидуален номер), състоящ се от три цифри и три букви от латинската азбука.
Цифрите (от 1 до 1000) определят датата на раждане (по условен календар). На практика това означава приблизително три годишен период и изключва всякаква възможност за застъпване на животни във фермите с еднаква номерация.
- Буквите имат следното предназначение:
а)	Първата буква означава породата и поредността на прасилото за деня. Буквите за Голямата бяла са от А до М, като се пропускат буквите, които могат да се объркат с други.
б)	Втората буква означава пола на прасетата. Буквите за номериране на мъжките прасета са от А до М,а за женските от N до Z.
в) Третата буква означава фермата, от която произхожда дадено прасе. 
До три седмична възраст се поставя и пластмасова марка за идентификация на животните съдържаща информация и за техния произход. 
Схемата за маркиране (номериране) на прасетата чрез татуиране с букви и цифри по английска система е онагледена в табл.3. 

Идентификация на свине от породата Голяма бяла по системата на DanBred
Във фермите отглеждащи Голяма бяла от датски произход от фирмата (DanBred) прасетата се маркират както следва: 
Първият ден след раждането се правят изрезки на дясното ухо с последните две цифри на майката (майчин) номер.
До отбиването задължително на лявото ухо се поставя пластмасова марка с инициали  YY - оранжев цвят и цифров индивидуален номер.
При първото заплождане на дясното ухо на всяко животно се поставя оранжева пластмасова марка с индивидуален номер.
В АСБ - Развъдна могат да се отглеждат чистопородни свине майки Голяма бяла и от други световно известни свиневъдни фирми при условията за маркировка на животните за разплод, регламентирани от тях. 

Селекционни (контролирани) признаци (ЗЖ, чл. 29 т.1в) 
Обект на контрол са: произхода, телесното развитие и екстериора на свинете както и техните репродуктивни, угоителни способности и месодайни качества.
Контрол на репродуктивните признаци
Контролът върху възпроизводителните способности на свинете майки започва с набиране на информация за:
- процент на заплодяемост при първо и следващите покривания;
- възраст при първо опрасване;
- интервал между опрасванията (непродуктивните дни). 
Информацията за общата плодовитост, броя на живородените и на мъртвородените прасета, в т. ч. на мумифицираните се отразява в “регистър за опрасване”.
На 1-я ден след раждането се поставя майчиния номер само на прасета, предвидени за бъдещи родители. Данните се нанасят в специален дневник в които се регистрира произхода на животните, датата на раждане, броя на прасетата от всяко прасило с еднакъв майчин намер и броя на маркираните прасета до 21-я ден. Основните  изисквания са свързани, броя на цицките, здравословното състояние и есктериорни характеристики за породата. 
При отбиване на прасетата за тестиране се допускат нерезчета и женски прасета с 14 и повече нормално развити цицки и без екстериорни недостатъци. 
Контрол на продуктивните качества на прасетата при теста от собствената им продуктивност
В Развъдната програма съществено място заема системата за тестиране на потенциалните родителски форми - начално и крайно живо тегло и/или възраст, начина на хранене и състава на фуражните смески, системата на отглеждане /брой животни в група/, критериите при екстериорната преценка /типичност, вторични полови белези/ и др.
Основните селекционни признаци при преценката по собствена продуктивност са:
- интинзивност на растежа (средния дневен прираст);
- оползотворяването на фуража:
- екстериор
Данните за посочените показатели се нанасят в специален картон за тестиране за всяко животно. В него се записва номера на бокса, индивидуалния номер на животното, ушен номер на майката и бащата и дата на постъпване в помещението за тест. Трябва да се регистрира и датата на претеглянето, масата на прасето (прасетата) и тяхната възраст в началото на теста, след което картона се закача над бокса за тестиране.
Същинският период на преценка започва при достигане на 30 kg и завършва при навършване на 100 kg жива маса. Храненето на прасетата през периода на тестиране се извършва на воля, като фуражните смески се претеглят винаги преди даване на прасетата през целия контролен период.
В по-големите ферми с формирани нуклеусови стада се измерва дебелина на сланината (сума СКL2, mm), с цел определяне на съдържанието на посно месо в трупа по системата SEUROP. 
Минималните изисквания за тези признаци са:
- дебелина на сланината (сума СКL2) – под 25 mm;
- процент на постното месо в трупа – над 58 %, като с предимство се оставят животните с над 60 %.

 Развъдна и генеалогична структура на породата (ЗЖ, чл. 29т.1г)
Развъдната структура на свинете от породата Голяма бяла отглеждани в АСБ е свързана главно с:
- производство на чистопородни животни за собствен ремонт;
- производство  на чистопородни животни за производство за хибридни родителски форми F1 в репродуктивното ниво от пирамидалната структура.
От данните в табл.1. се вижда, че в АСБ се отглеждат средно годишно  1484 основни свине майки и 39 нерези от породата Голяма бяла. С този брой чистопородни животни и информацията за продуктивните им  качества  осигурява:
- желана възрастова структура и данни за броят на свинете във всяка производствена група;
- информация за очакваните дати на осеменяване, опрасване, отбиване и реализация на ремонтните  прасета. 
 - установяване на неефективните производствени дни;
- 	насоки за бъдеща селекционна дейност по отношение на желани продуктивни признаци;
- ефективен контрол на ресурсите /сградов фонд, фуражи, ФРЗ, енергия, медикаменти и т.н.;
- аргументирани бъдещи намерения и инвестиции.

Фактори на развъдната политика (ЗЖ, чл. 29 т. 1д)
Основни изисквания определящи степента на генетични промени са:
Интензивност на селекция (i)
Както беше подчертано в теоритичната част на настоящата развъдна програма с нея се изразява относителният дял на оставените за разплод животни за собствено производство от общо преценените. 
Реализираната интензивност на селекция се определя от наличието на фенотипно вариране и високи селекционни разлики, т.е. взелите участие в развъдния процес да бъдат в значителна степен подобрители на стадото. 
На практика оставянето на голям брой животни за ремонт на стадото ограничава ефекта от селекцията, тъй като се допускат животни с по-ниска продуктивност. Обратно, ако за подмяна на стадото се включат по-малко ремонтни свине, възможността за селекция се повишава, защото те ще притежават най-добрите продуктивни качества.
С оглед целите на АСБ да поддържа чистопородните стада от  породата Голяма в чисто състояние и производството на женски родителски форми F1 за нуждите на хибридизационните схеми,  интензивността  на селекция за признаците дневен прираст и дебелина на сланината за нерезите е  i = 1,8-1,9, а за женските свине - i = 09 - 1.1 единици от стандартното отклонение.

Фенотипно стандартно отклонение (σp) 
С него се измерва степента на фенотипно разнообразие и вероятността за достигане на селекционно плато, т.е. до достигане на биологичният предел за развитието на даден признак. Всеки признак има селекционно плато, което трудно се постига и изисква много теоретични и практически усилия, често без стопански ползи. По тази причина целта трябва да бъде насочена към достигането на икономическото плато на продуктивността.
С цел да се избегне продължителното затваряне на чистопородните стада, включително недопускане на инбридинг, на всеки 5-6 генерации  трябва да се включват нерези други линии на Голямата бяла порода. С това ще се повиши хетерозиготността (генетичното разнообразие) на Голямата бяла порода в Асоциацията на свиневъдите в България. 
 
Херитабилитет (h2)
Коефициента на наследяемост показва  каква част от общата фенотипна варианса се дължи на генетична част. Той е динамична категория, изменяща се през годините в зависимост от промените в генната честота в популацията и от промените в условията на средата.  
АСБ – Развъдна на практика няма техническата възможност да изчислява коефициента на наследяемост на отделните признаци  при Голямата бяла, отглеждана в нейните ферми, поради сложността и спецификата на използваните методи. 
Считаме, че това не е необходимо тъй като има достатъчно литературни данни за наследяването на отделните признаци при майчините и бащините породи, които с успех могат да ни насочат за реализиране на селекционните цели. 
Наличието на Голяма бяла в АСБ с различни произходи ни дава основание за селекцията при всяка от тях да се води на ниво развъдна (продуктивна) майчина линия. Зад тези понятия се разбира значителна по големина група животни (субпопулация), позволяваща затворено развъждане и интензивна селекция за постигане на определена цел. Броят на животните и ротацията на нерезите в нея трябва да гарантира в максимална степен избягването на инбридинг.
Развъдните линии могат да бъдат със силни диференцирани продуктивни заложби, позволяващи реализирането на висока стопанска продуктивност при кръстосването и хибридизацията.
Съществено изисквание е в развъдната линия да се извършва свободно вътрешен ремонт, с висококачествени животни, без да се допуска инбридинг. Усилията на селекционерите при Голямата бяла порода в АСБ трябва да бъдят насочени към репродуктивните й качества, независимо от  ниския коефициент на наследяемост.
При възникнала опасност от родство при продължително използване на ограничен брой животни в даден район или стадо трябва да се прилага облагородително кръстосване ( освежаване на кръв) с вкарване на мъжки неродствени разплодници от същата порода. Това е също метод на чистопородно развъждане, който увеличава хетерозиготността, а от там жизнеспособността и продуктивността на приплодите.

Генерационен интервал (L)
Както беше подчертано Генерационният интервал представлява средното време между датите на раждане на родителите и датите на раждане на потомството, което е селекционирано за бъдещи родители. Тъй като е определящ фактор за степента на генетичния прогрес (ΔG), постигнат за определено време при популациите със застъпващи се генерации , стойностите на генерационния интервал трябва да са от 1.3 до 1.5 години. По-добри резултати от селекцията биха се постигнали за признаци с по-голямо вариране – съответно висок селекционен диференциал и къс генерационен интервал. 
Не трябва да се забравя, съществуването на антагонизъм между интензивността на селекция и генерационния интервал.
 
Методи за контрол на селекционните признаците – обект на селекцията (ЗЖ, чл. 29 т. 2е)
Като майчина порода целите на Развъдната програма при Голямата бяла са насочени към контрол на следните признаци:
 - заплодяемост; 
- плодовитост и млечност;
- повишаване на теглото на прасетата при раждане
- отлично майчино поведение;
- дълъг продуктивен живот;
Конкретната организация за контрол на признаците – обект на селекция, както и зоотехническата документация за набиране на необходимата информация са представени в съответните приложения към Развъдната програма.
В недалечно бъдеще за повишаване репродуктивната способност на свинете, фермерите към АСБ могат да разчитат на новите биотехнологии като производство на ембриони и тяхната криоконсервация, нехирургическият ембриотрансфер, оплождане in vitro, клониране, генетично инженерство и т.н.

Методи за оценка на развъдната стойност (ЗЖ,  чл. 29 т. 1ж)
В АСБ – Развъдна оценката на развъдната стойност на племенните животни от породата Голяма бяла се провежда въз основа на информацията от произхода, от странични родственици, от собствена продуктивност и от продуктивните качества по потомство (чрез методологията на смесените модели или при наличие на станция за контролно угояване). За разплод се използват най-добрите животни притежаващи ценни качества характерни за породата и вписани в Родословната книга, независимо от това в коя страна са родени.
Методите за оценка на развъдната стойност прилагани от фирмите развъждащи свине от породата Голяма бяла, включват:
Оценка на развъдната стойност по произход
В селекционната практика на интензивно свиневъдство информацията за произхода се основава на вероятността от родители с добра наследственост да се получи потомство с желани качества. Както беше подчертано в теортичната част на настоящата Програма само добрият произход на родителите не е гаранция за добрите качества на преценяваните млади животни. Поради тази причина данните за произхода трябва да се използват съвместно с други източници на информация с оглед на повишаване на точността на преценката.

Независимо ниво на бракуване
При този метод на селекция се определят минималните нива на всеки един от избраните селекционни критерии. Примерно възраст за достигане на определено живо тегло, разход на фураж за килограм прираст, брой прасета при раждане и т.н. Преценените животни се бракуват, ако отстъпват дори и по един от избраните признаци. Недостатък на този метод е, че не се компенсира минималното отстъпление по един от признаците с много добри резултати на другия. 

Пунктова оценка (“Правилник за преценка на развъдната стойност, производство и класиране на свине за разплод” (1996)
Този метод за оценка на развъдната стойност успешно може да се прилага в по-малките ферми, отглеждащи Голяма бяла. Оценката се провежда по признаците интензивност на растежа и дебелина на сланината. Животните се класират въз основа на получените пунктове като Елит, Първи или Втори клас. Този метод дава възможност недостатъците за единия признак частично да се компенсират от превъзходството на другия признак.
Недостатъците на пунктовата оценка оказват силно влияние върху нейната ефективност и могат да бъдат описани както следва:
·  Промените в условията на хранене и отглеждане често пъти са причина за неточности при оценката на развъдната стойност..
·  Не се анализират фенотипните и генетичните варианси и коварианси на селекционните признаци.
· Не се вземат под внимание икономическите тегла на селекционните критерии и съответно влиянието на пазара.

Селекционни индекси
Този метод дава възможност да се води отбор едновременно по няколко признака с различно икономическо значение. Селекционният индекс включва фенотипна и генетична характеристика на избраните селекционни критерии и влиянието на пазара върху реализираната печалба. Икономическото тегло на селекционните признаци представлява парично изражение на промените в стандарта за окачествяване на реализираните животни. Например всеки милиметър от дебелината на сланината или всеки процент от съдържанието на постно месо в трупа.
Тъй като всяка фирмата вносител включва различни признаци с различно икономическо тегло в селекционните индекси е необходимо фермерите да ги спазват. В малките ферми имащи за цел поддържането на породата в чисто състояние за собствени нужди, използавнето на селекционни индекси не е необходимо. 

Методи на смесените линейно-статистически модели (Animal model, Pigblup).
Целта на тези математически модели е по-голяма ефективност при оценка на развъдната стойност, като наред с фенотипните и генетични параметри се отчита и влиянието на средата и останалите ефекти (от тук идва наименованието смесени модели – негенетични плюс генетични фактори).
Друго преимущество на тези модели е възможността за сравняване на резултатите на животни от различни стада при което се елиминира влиянието на средата.
У нас тази методология се използва само от фермите закупили лицинз за развъждането на Голямата бяла порода от водещите фирми, които обработват информация за огромни масиви от различни страни. 
В заключение трябва да отбележим, че всеки от описаните методи за оценка на развъдната стойност на племенните свине от породата Голяма бяла се допълва от екстериорна преценка. Всички животни дори с много висока развъдна стойност се бракуват ако имат отклонения от характерния за породата тип и други екстериорни недостатъци,  познати за специалистите с продължителна практика.

Методи за развъждане  (ЗЖ, чл. 29 т. 1з) 
Свинете от породата Голяма бяла се развъждат чистопородно в оторизирани за целта ферми, като не се допуска включване на животни от други породи, независимо от техните стопански качества. Развъждането е организирано по линии или чрез подбор на родители, които нямат родство до трети пояс от педигрето. В малките стада е необходимо да се определя степента на родство по-често и да се вкарват нерези от други линии на Голяма бяла порода. Целта е да се повиши жизнеспособността и по-добро приспособяване към условията на средата
Към чистопородното развъждане се отнасят още:
Облагородително кръстосване (впръскване на кръв). Има за цел да подобри определен признак, който в известна степен не задоволява изискванията. Прилага се например за увеличаване на дължината на трупа, за намаляване на сланината или за отстраняване на някои екстериорни недостатъци. Обикновено се провежда еднократно с нерези също от Голямата бяла порода, притежаваща в най-силна степен желания за коригиране признак. Успехът зависи и от коефициента на наследяемост на признака.
Междулинейно кръстосване – просто или сложно в зависимост от броя на използваните линии от същата порада.
Животните, продукт от това кръстосване са с по-висока продуктивност, поради. т.нар. хибридна сила (хетерозисен ефект). Най-често такива линии имат краткосрочен статус, поради  преминаването към вътрешно развъждане.

Схеми за селекция на отделните категории родители (чл. 29 т. 1и) от ЗЖ)
Първият тест на бъдещите родители се прави още на 1-я ден след раждането. Тогава се поставя майчиния номер само на прасета, предвидени за бъдещи родители. Данните се нанасят в специален дневник в които се регистрира произхода на животните, датата на раждане, броя на прасетата от всяко прасило с еднакъв майчиния намер и броя на маркираните прасета до 21-я ден. Основните  изисквания са свързани, броя на цицките, здравословното състояние и есктериорни характеристики за породата. 
На 21-ия ден от опрасването се отчита броя и тегло на прасетата, както и процент на отпадналите.
- За бъдещи родители се избират прасета от свинете майки на първо прасило с повече от 10 бр. живо родени и живо тегло на прасилото на 21ия ден над 45 кg. 
- При основните свине майки тези показатели са 12 бр. живородени и живо тегло на прасилото на 21-ия ден – 50 kg.
Вторият тест се прави при отбиване на прасетата. За тестиране се допускат нерезчета и женски прасета с 14 и повече нормално развити цицки и без екстериорни недостатъци.
Животните се групират по пол и живо тегло. Отглеждането и храненето им през периода на подрастване и тест се извършва съгласно възприетата технология във фермата.
Преценката по собствена продуктивност. Основните селекционни признаци при тази преценка са:
- интензивност на растежа (средния дневен прираст);
- оползотворяването на фуража:
- екстериор
Данните за посочените показатели се нанасят в специален картон за тестиране за всяко живото.
Одобрените за разплод млади женски прасета се покриват след навършване на 8 месечна възраст (240 дни) и достигане на 130-140 kg жива маса, като първия еструс се пропуска, но задължително се регистрира. Пълновъзрастните свине – майки се покриват след поява на първия еструс след отбиването. Покритите женски се регистрират ежедневно и данните се нанасят в “регистър за заплождане”.
При първото покриване на всяко женско ремонтно прасе се попълва “картон на свинята майка”, който придружава животното до края на продуктивния му престой в нуклеусовото стадо.

Географски обхват (ЗЖ, чл. 29 т. 1к) и списък с броя на разплодните животни (ЗЖ,  чл. 29 т. 2).
В табл.1. е даден броя на разплодните свине майки и нерези от породата Голяма бяла, развъждани в АСБ  по ферми и области в страната.
































V. РАЗВЪДНА ПРОГРАМА ЗА СВИНЕ ОТ ПОРОДАТА ЛАНДРАС

 Характеристика на породата. (ЗЖ, чл. 29 т. 2а)
Като генетична основа на Ландраса по света, независимо от националните наименования, е послужил датският ландрас. 
Наблюдават се основно две разновидности: 
· тип за бекон – датски, английски, канадски, шведски и американски; 
· универсален тип – холандски, германски и френски.
Датският ландрас е признат за порода през 1896 г. Дания е първата страна в света (1907 г.), която въвежда преценката на свинете по потомство в специализирани станции за контролно угояване. Производственото изпитване на качествата на ремонтните свине и до днес е неизменна част от програмата за усъвършенстване на породата. 
Породата Датски ландрас е типичен пример за промяната на селекцията във връзка с пазарното (потребителското) търсене. В началото на ХХ в. главният пазар за свине от Дания е била Германия, като най-търсените и скъпо платени животни са били със 120–150 kg жива маса, отличаващи се с високо съдържание на сланина. През 30-те години на миналия век продукцията на датското свиневъдство се насочва в Англия, където се търсят прасета с повече месо (тип бекон). 
Съвременният Ландрас е бяла културна порода, при която типът за месо е доведен до съвършенство. Съдържанието на постно месо в трупа е 61.5 %, а качеството му в най-висока степен задоволява потребителското търсене.
Тялото е дълго, гърбът е прав и леко аркообразен (независимо от голямата му дължина). Поясницата и крупата са дълги, широки и прави. Бутовете са дълбоки и добре замускулени. Главата е сравнително малка, лека, с почти права профилна линия, с дълги и силно клепнали уши. Крайниците са средно дълги, с правилна постановка, Кожата е тънка, еластична, бяла, покрита с гъста и мека четина. Нерезите са с жива маса 350–400 кg, а свинете майки – 250–300 кg. 
В схемите на хибридизация може да се използва с успех в позиция “А” и “В”, т.е. за производство на високопродуктивни майчини форми F1. 
Отглежданите в АСБ свине от породата Ландрас са продукт на фирмите PIC, Topigs, DanBred и др. Данните за възпроизводителните качества на свинете майки от породата Ландрас по ферми е показана в табл.1. 
В АСБ – Развъдна през 2020 г. са контролирани 499 основни свине майки Ландрас от различни произходи, което е гаранция за провеждане на задълбочена развъдна работа в бъдеще с породата. 
Анализът на данните в табл.1. показва, че  свинете майки се отличават с много добра плодовитост - 13 бр. прасета при раждане и 12 бр. на три седмична възраст, средно за всички ферми.  Средното живо тегло на приплодите на тази възраст е 6,4 кg, а сравнително ниския процент на отпадане – 10,20 % подчертават устойчиви майчини качества и поведение. 

Таб.1. Възпроизводителна способност на развъжданите в АСБ - Развъдна  свине майки от породата Ландрас.

	
Стопанство
	
Област 
	Св. майки,
бр.
	Нерези, бр.
	Плодовитост, бр.
	На 21-ия ден

	
	
	
	
	
	Прасета, бр.
	Сред-но ж.т.
кg
	Отпаднали, %

	ЕТ“Грими-Х. Хюсеин” Пещера
	Пазарджик
	150
	8
	15,1
	14,0
	6,6
	9,30

	ЕТ“Грими-Х.Хюсеин”Топол-ца
	
	 50
	4
	14,9
	13,5
	6,5
	9,30

	ЕТ “Томи – В. Папазова” 
	Пазарджик
	 40
	3
	12,5
	11,0
	6,0
	12,00

	С-кс“Г.Враново-инвест”АД
	Русе
	129
	5
	13,6
	12,3
	5,8
	9,60

	С-кс “Юделник” ЕООД
	Русе
	130
	
	12,8
	11,4
	6,4
	10,60

	  Всичко / средно
	
	499
	20
	13,0
	12,0
	6,4
	10,20



Броят на прасетата при раждане по ферми варира в граници от 12,5 бр. в ЕТ “Томи – В. Папазова” до 15,1 бр. в ЕТ “Грими-Х. Хюсеин”. Сериозните разлики по този показател при тези ферми бихме обяснили със сравнително малкия брой основни свине майки, отглеждани в ЕТ “Томи – В. Папазова. 

В табл.2. са дадени данни за интензивността на растежа и дебелината на гръбната сланина, измерена прижизнено с  Piglog 105. 

Табл.2. Резултати от преценката по собствена продуктивност на свине от породата Ландрас през 2020 г.
	Стопанство
	Област
	Живо тегло
	Съдържа-ние на месо в трупа, %
	Дебелина на сланина
∑CKL2,мм
	Възраст на 90kg 

	ЕТ “Грими-Х. Хюсеин”
	Пазарджик
	101,3
	61,20
	28,5
	169

	ЕТ “Томи”-В. Папазова
	Пазарджик
	107,1
	59,74
	29,4
	184

	С-кс “Юделник” – ЕООД
	Русе
	96,0
	60,80
	27,6
	160

	Средно
	
	101,5
	60,58
	28,5
	171




Данните в таблицата показват, че свинете Ландрас в АСБ се отличават с много добри месодайни качества. Съдържанието на месото в трупа  е около 60%, което по скалата на SEUROPE за кланичната им стойност показва, че животните биха се класирали в първите два най-желани класове. 
Както отбелязахме в Програмата за Голямата бяла порода, считаме, че измерването на сланината на прасетата за разплод с апарат Piglog 105 не е необходимо, тъй като фермите към АСБ имат за задача да поддържат породата за собствени нужди, а не да я усъвършенстват, тъй като нямат ресурс и необходимост да провеждат интензивна селекция, бърза смяна на генерациите и т.н. с оглед постигане на генетичен прогрес . 
В големите ферми, разполагащи с апарати да се правят контролни измерения за дебелината на сланината, с оглед внос на нерези Ландрас от водещи свиневъдни фирми за корекция на този признак. 

Табл. 3. Резултати от селекцията при породата Ландрас до 2021 г. и прогноза до 2031 г.

	
Признаци
	Години

	
	2011
	2021
	2031

	Плодовитост, бр.
	11,9
	13,0 
	16,7

	Брой прасета на 21-я ден
	10,7
	12,0
	14,9

	Отпаднали прасета до 21-я ден, %
	9,90
	10,20
	9,00

	Възраст на 90 kg, дни
	185
	171
	168

	Дебелина на сланина ∑CKL2, mm
	31,2
	28.50
	24,1

	Съдържание на месо в трупа, %
	58,70
	60,58
	61,10

	Брой опрасвания за година
	2,0
	2,25
	2,4

	Реализирани прасета от 1 св.майка/год.
	22,8
	28,1
	32,5



Резултатите от селекцията в АСБ за периода 2011 – 2021г. и прогнозните данни  за 2031 г. са посочени в табл.3. 
Данните показват, че за 10 г. всички стопански признаци при чистопородния Ландрас са значително подобрени. Според нас това се дължи както на селекционната работа, така и на подобрената технология на отглеждане и хранене на животните. Несъмнено принос имат и фермерите, с тяхното професионално израстване. 
Подходът за постигане на прогнозните резултати за 2031 г. е аналогичен, както при Голямата бяла порода. За разлика от водещите в свиневъдно отношение страни, резултатите при контролираните признаци при Ландраса във фермите към АСБ са по-ниски в сравнение с Голямата бяла. Според нас това се дължи на по-занижените технологични условия у нас. По тази причина популацията Ландрас се използва значително по-малко като основна майчина порода в схемите на хибридизация, за разлика примерно в скандинавските страни, Белгия и Нидерландия, където породата Ландрас заема около 70 %.  
Постигнатото за 2020 г. в ЕТ “Грими-Х. Хюсеин” и С-кс “Юделник” – ЕООД ни дават основание да смятаме, че прогнозните резултати по наблюдаваните признаци могат да се постигнат до 2031 г.  чрез използване на селекционни индекси за определяне развъдната стойност на ремонтните животните. В това отношение съществен принос ще има промяната на относителните тегла на отделните признаци, които желаем да подобрим. 
Фермерите към АСБ, отглеждащи Ландрас също трябва да си поставят за цел да повишат броя на опрасванията на свинете майки до 2,4 годишно.

Цели на развъдната програма за свине от породата Ландрас (Чл. 29 т. 2б) от ЗЖ)
Като основна майчина порода целите на селекцията при Ландраса в настоящата Развъдна програма са насочени към поддържане и подобряване на репродуктивните способности на отделните линии на породата на базата на съвременни методи за оценка на развъдната стойност.  
Друга важна цел е увеличаване продължителността на използването на майките като се използва корелативния подход между продуктивните признаци и генетичното им вариране.
Доказано е, че оценката по екстериор и конституция на ремонтните животни влияе положително върху адаптивните възможности на майките към условията на отглеждане и устойчивостта им към заболявания. По тази причина в бъдеще би могло да се вземе под внимание опита на водещи свиневъдни фирми, екстериора, особено при нерезчетата да бъде включен в селекционен индекс.

По - важни задачи за постигане на поставените цели:
В организационно отношение развъдната дейност във фермите към АСБ е да се провежда в съответствие със законовите изисквания в страната, наредбите на ЕС и изискванията, заложени в настоящата програма.
На практика това означава коректна регистрация и идентификация на племенните животни, стриктен контрол на продуктивните признаци, систематизиране и обработка на наличната информация  за животните, включени в развъдната работа във всяка ферма, отглеждаща чистопородни линии Ландрас.
Съществен момент е оптимизиране размера на нуклеусовите стада и прилагането на съвременни методи за оценка на развъдната стойност на преценяваните животни с цел избора на най-добрите за бъдещи родители.
Успехът на Развъдната програма ще зависи от:
· Производството на свине за разплод от най-високо качество за родители на следващата генерация;
· Реализацията на траен генетичен прогрес по основните стопански признаци;
· Бързото пренасяне на генетичните подобрения в репродуктивните и стоковите стада. 

Система за идентификация на свинете (ЗЖ, чл. 29 т. 5б)
Свинете от породата Ландрас във фермите към АСБ се идентифицират с изрезки, татуировъчни и пластмасови номера според изискванията на фирмата вносител, при спазване на точно определена за целта възраст. 
 Във фермите с Ландрас от английската фирма PIC, татуирането се прави с букви и цифри, съгласно Правилника за преценка на развъдната стойност, производство и класиране на свине за разплод, 1996). Тя съдържа информация за поредността на прасилото, полът и фермата в следната последователност
При опрасване до 24 часа на лявото ухо се поставя номера на майката (майчин номер), с цел идентифициране на произхода, след което при необходимост прасетата  могат да се преместват и групират в по-добри прасила.  
На 21-ия ден след опрасване се поставя индивидуален (родословен) номер на дясното ухо. По същото време се поставя и пластмасова марка за идентификация на животните съдържаща информация и за техния произход. 
Родословният номер се състои от букви и цифри, които имат следното значение:
·  Първата буква означава породата и поредността на прасилото за деня. За породата Ландрас от “N” до “Z”.
·  С втората буква се означава пола, като за мъжките прасета означенията от “А” до “М”, а за женските от “N” до “Z”.
·  С третата буква се означава стадото от което произхожда прасето.


Табл.3. Номериране чрез татуиране с букви и цифри.

	Ландрас

	I- во прасило
	II- во прасило

	мъжки
	мъжки

	250 NAS
	250 OAS

	250 NBS
	250 OBS

	250 NCS
	250 OCS

	женски
	женски

	250 NNS
	250 ONS

	250 NOS
	250 OOS

	250 NPS
	250 OPS

	250 NSS
	250 OSS



В АСБ - Развъдна могат да се отглеждат чистопородни свине майки Ландрас от DanBred, Topigs, а в бъдеще и внос на нерези и женски прасета от други световно известни свиневъдни фирми с цел избягване на близко родство или освежаване на кръв. В тези случаи маркировка на животните за разплод, се извършва по начини, регламентирани от тях. 





Селекционни контролирани признаци (ЗЖ,чл. 29 т.2в ) 

Репродуктивни признаци
Контролът по отношение репродуктивната способност на свинете майки започва с набиране на информация за процент заплодяемост, плодовитост (обща и брой живородени приплоди), брой и тегло на 21-я ден, както и процент на отпадналите на същата възраст и при отбиване.
Запложднията се нанасят в “регистър за заплождане”. В него се отразяват броя на покриванията, процента на заплодените от първо покриване и процента на опрасените свине-майки, както и периода от отбиване до заплождане /непродуктивните дни/. Натовареността на мъжките разплодници се отразява в специален регистър, който се попълва ежедневно.
Данните за броя и процента на опрасванията, броя на общо родени и живородени прасета, броя и индувидуалното тегло на прасета и броя на получените прасила от свиня-майка за стопанската година се отразяват в “регистър за опрасване”. 
Заделянето на прасета за преценка (тест) се извършва от 28-я до 31-я ден след раждането. Първият предварителен тест се прави при 30 кg живо тегло. Периодът на тестиране приключва при 100 кg жива маса.
Прасетата се преценяват по типичност за породата и за наличие на най-малко 14 симетрично разположени цицки. Изостаналите в растежа си животни и такива с екстериорни недостатъци се угояват за клане.
Екстериорната преценка включва състоянието на краката и копитата, развитието на бутовете, състоянието на вимето и разположението на цицките и на вторичните полови белези. Данните от екстериорната преценка се нанасят в специални формуляри.

Угоителни и кланични признаци 
В чистопородните стада при групов тест се контролират средния дневен прираст (интензивност на растежа) и разход на фураж за 1 kg прираст. Дебелината на сланината се измерва на всяко прасе периодично с апарат Piglog 105, приравнени към 90 кg живо тегло, главно в големите свинекомплекси, с оглед установяване процента на постното месо в трупа. Данните за посочените признаци за всяко животно се включват в селекционен индекс с цел определяне на развъдната им стойност. 
В сравнение с Голямата бяла, при Ландраса Развъдната програма предвижда по-голямо внимание на съдържанието на постно месо в трупа, на кланичния рандеман и на екстериора на животните, особено при производството на нерезчета. Причината за това е, че у нас Ландраса се използва  по-често като основна бащина порода в позиция „В”, за производство на висококачествени стокови хибридни майки F1, в схемите на хибридизация.

Развъдна и генеалогична структура на породата (ЗЖ, чл. 29т. 2г).
Развъдната структура на свинете от породата Ландрас, отглеждани в АСБ позволява безпроблемно  производство на чистопородни свине за поддържане на стадата  и за нуждите на отделните нива от пирамидалната структура.
От данните в табл.1. се вижда, че в АСБ – Развъдна се отглеждат годишно 499 основни свине майки и 20 нерези.
С този брой чистопородни животни и информацията за продуктивните им  качества  може да се подържа желана възрастовата структура, очакваните дати на осеменяване, опрасване, отбиване и реализация на ремонтните  прасета. 
Обемът на популацията Ландрас в АСБ позволява планомерно производство на качествени животни за разплод не само за собствени нужди, но и за продажба на други ферми.
Развъдната програма дава възможност за избор на подходящи методи на развъждане според характер на желаните признаци, методи за оценка на ръзвъдната стойност  и проследяване пренасянето на генетичния прогрес от нуклеуса до стоковото ниво.
Не на последно място да се прави оценка на стопанската ефективност от селекцията, използването на ресурсите във всяка ферма /сградов фонд, фуражи, ФРЗ, енергия, медикаменти и т.н, както  за бъдещи намерения и инвестиции.

Фактори на развъдната политика. (ЗЖ, чл. 29 т.2 д)
Факторите на развъдната политика при породата Ландрас бихме класифицирали като:
·  Генетични: Формиране на развъдната цел и  стратегия при породата, избор на подходящи методи на развъждане и избор на подходящи методи за оценка на ръзвъдната стойност. 
·  Организационни и икономически: Определяне структурата и сроковете на възпроизводство на стадата, анализиране ефективността на прилаганите методи на селекция и избор на система за пренасяне на генетичния прогрес от нуклеуса до стоковата част;
Настоящата Развъдна програма за породата Ландрас ще бъде ефективна, ако осигури във всяка ферма към АСБ ритмичност в разгонването, заплождането и опрасването при свинете майки и равномерно производство на угоени прасета, т.е. равномерни високи доходи на фермерите.

Факторите определящи степента на генетичните промени са:
- Интензивност на селекция (i) 
Представлява броя на оставените за възпроизводство животни от всички преценени /тестирани/. Желаната интензивност  на селекция за признаците, интензивност на растежа и дебелина сланината за женските прасета е i =1,0 -1,2, а за нерезите е i = 1.8-1.9 в единици от стандартното отклонение. 
 
- Фенотипно стандартно отклонение (σp). 
Измерва степента на фенотипно разнообразие и вероятността за достигане на биологичният предел за развитието на даден признак.
За повишаване на фенотипното разнообразие, на всеки 5-6 генерации, може да се включват нерези от други линии на същата порода.
За породата Ландрас оптимално е свинете майки да са използвани до 3 опрасвания за производство на чистопородни животни и за нерезите до 25 ефективни покривания. След това тези майки и нерезите могат да се използват за производство на хибридни женски прасета F1 за целите на хибридизацията.

· Генерационен интервал
Представлява време между датите на раждане на родителите и датите на раждане на потомството за бъдещи родители. Известно е, че възможно по-късия генерационен интервал осигурява по-добър генетичен прогрес, тъй като прави избора на бъдещи родители в по-кратко време. С други думи важи принципа „от добро – родителите”, да изберем „още по-добро – пототомство, за бъдещи родители в кратък период от време”. 
Отново подчертаваме, че съществува антагонизъм между генерационния интервал и интензивността на селекция. На практика. бързата смяна на генерациите води до включване на повече ремонтни животни в селекционния процес, т.е., на ремонтни животни с по-лоши продуктивни качества.  

Методи за контрол на продуктивните признаци (ЗЖ, чл. 29 т. 2е)
Като основна майчина порода, целите на Развъдната програма за породата Ландрас са насочени към контрол на следните признаци - заплодяемост и плодовитост, продуктивен живот и майчино поведение и приспособени за отглеждане в групи
При избора на нерезчета - да имат добро либидо, да продуцират качествена сперма, да притежават здрава конституция и разплодна кондиция. Методите за контрол на селекционните признаци и организацията на зоотехническата документация, са представени в съответните приложения към Развъдната програма.



Методи за оценка на развъдната стойност. (ЗЖ, чл. 29 т. 2ж)
Оценката на развъдната стойност на племенните животни от породата Ландрас се провежда въз основа на информацията от произхода, от собствена продуктивност. За разплод се използват най-добрите животни притежаващи ценни качества характерни за породата и вписани в Родословната книга, независимо от фирмата производител.
Методите за оценка на развъдната стойност за свине от породата Ландрас включват:
Независимо ниво на бракуване
При този метод на селекция се определят минималните изисквания за за достигане на определено живо тегло, възраст, разход на фураж за килограм прираст и т.н. Преценените животни се бракуват, ако отстъпват дори и по един от избраните признаци, независимо от много добрите резултати за останалите признаци. 
Прилага се за голяма част от популацията на породата Ландрас, главно в по-малките ферми.

Селекционни индекси
Методологията за изчисляването на селекционните индекси е описана в теоретичната част на Развъдната програма.  Оценка на развъдната стойност, чрез селекционни индекси е актуална и за големите свинеферми с голям брой животни и налична компютърна техника. При изчисляването им обикновено се включват продуктивните признаци с различно относително икономическо тегло, отразени в програмите на фирмите вносители.     

Пунктова оценка 
Прави се чрез включване на признаците интензивност на растежа и дебелина на сланината. Нерезчетата и женските прасета се класират въз основа на получените пунктове като Елит, Първи или Втори клас. Този метод дава възможност недостатъците за единия признак частично да се компенсират от превъзходството на другия признак (Правилник …(1996).
Оценката на развъдната стойност на отбраните за разплод животни Ландрас по всеки от описаните методи се допълва от екстериорна преценка.
Процедурите BLUP, ДНК тест и генни маркери за оценка на развъдната стойност на кандидатите за разплод на този етап не са приложими във фермите към АСБ – Развъдна. 


 Методи за развъждане (ЗЖ, чл. 29 т. 2з)
Свинете от породата Ландрас се отглеждат чистопородно като не се допуска включване на животни от други породи, независимо от техните стопански качества. При чистопородното развъждане селекционният прогрес в породата се получава в резултат на отбор на най-ценните индивиди и техният подбор при съешаване, цел запазване цените качества на породата.
По пътя на обикновеното чистопородно развъждане не винаги може да се постигне бърз генетичен прогрес. Затова в племенното свиневъдство се прилагат варианти, ползващи в различна степен неродствено (аутбредно) съешаване или освежаването на кръв (облагродитилно кръстосване). Тези методи се прилагат след продължително използване на ограничен брой животни при които е възникнала опасност от родство. Свежда се до вкарване на мъжки неродствени разплодници от същата порода.

Схеми за селекция на отделните категории родители (ЗЖ, чл. 29 т. 2и) 
Схемите за селекция на отделните категории родители Ландрас са сходни с тези при Голямата бяла порода.
Още на 1-я ден след раждането се поставя майчиния номер на нормално развитите приплоди, като се обръща внимание на здравословното състояние и есктериорните характеристики за породата. Произхода и датата на раждане се регистрират в специално приложение.
На 21-ия ден от опрасването се отчита броя и тегло на прасетата, както и процент на отпадналите.
- За бъдещи родители се избират прасета от свинете майки на първо прасило с повече от 10 бр. живородени, а при основните – над 12 бр.
Живото тегло на прасилата на 21-я ден от опрасването е съответно над 45 кg при първескините и над 50 kg при основните свине майки. 
За тестиране се допускат нерезчета и женски прасета с 14 и повече нормално развити цицки и без екстериорни недостатъци.
Отглеждането и храненето на животните по време тест се извършва съгласно възприетата технология във фермата.
Основните селекционни признаци при оценката на развъдната стойност са - интензивност на растежа (средния дневен прираст), разход  на фуража за килограм прираст, дебелина на гръбната сланина и екстериор. Данните за посочените показатели се нанасят в специален картон за тестиране за всяко животно.
Одобрените за разплод млади женски прасета се покриват след навършване на 8 месечна възраст (240 дни) и достигане на 130-140 kg жива маса, като първия еструс се пропуска, но задължително се регистрира. Пълновъзрастните свине – майки се покриват след поява на първия еструс след отбиването. Покритите свине майки се регистрират ежедневно и данните се нанасят “картон на свинята майка”, който придружава животното до края на продуктивния му период.


Географски обхват (ЗЖ, чл. 29 т. 1к) и списък с броя на разплодните животни (ЗЖ,  чл. 29 т. 2)  
В табл.1. е даден броя на свинете майки и нерези от породата Ландрас, развъждани в АСБ  по ферми и области в страната.

 




































VI. РАЗВЪДНА ПРОГРАМА ЗА СВИНЕ ОТ ПОРОДАТА ДУНАВСКА БЯЛА

Характеристика на породата (ЗЖ, чл. 29 т. 2а)
Дунавска бяла. Българска порода създадена в Института по свиневъдство в гр. Шумен чрез сложно възпроизводително кръстосване с участието на породите Българска бяла, Голяма бяла, Ландрас, Пиетрен, новосъздавана породна група и Хемпшир. Призната е за порода през 1985г. 
Животните са със средно голяма глава с наклонени напред уши, дълъг, широк и прав гръб и добре развита задна. Крайниците са тънки, но със здрава костна система. Кожата е бяла, допускат се и петна, покрити с бяла четина.
Възрастните свине майки достигат 250–280 kg, а нерезите – 320–370 kg жива маса. Поради високата плодовитост и добрите месодайни качества свинете от породата Дунавска бяла са от т.нар. комбиниран тип и може да се използват с успех в схемите на хибридизация в майчина и бащина позиция. 
Стрес чувствителността при Дунавската бяла порода е сравнително ниска (12.2%). Това я прави подходяща  за отглеждане, както при промишлени, така и при традиционни ферми. 
Контролът върху признаците характеризиращи репродуктивните угоителните и кланичните качества на свинете в страната се извършва съгласно изискванията на “Правилник за преценка на развъдната стойност, производство и класиране на свине за разплод” (1996).
В табл.1. са дадени фермите в които се отглежда Дунавската бяла в чисто състояние и характеристиката на репродуктивните признаци. 

Табл.1. Възпроизводителна способност на породата Дунавска бяла в АСБ – Развъдна

	Стопанство
	Област
	Свине майки,бр.
	Нерези,
бр.
	Плодовитост бр. 
	На 21ия ден

	
	
	
	
	
	брой
	кg.
	Отпад-нали,%

	ЕТ“Михаела”-В.Желязкова
	Ст. Загора
	509
	15
	12,2
	11,2
	5,7
	9,80

	ДП”Експериментална база” 
	Шумен
	132
	10
	11,0
	10,1
	5,1
	8.70

	Всичко / средно
	
	641
	25
	12,0
	11,0
	5,5
	9,20



Данните показват, че свинете майки притежават сравнително добри възпроизводителни способности. Средната плодовитост е 12,0 бр. живородени прасета и 11,0 бр. на триседмична възраст.  
Процентът на отпадналите бозайници до 21-ия ден за двете ферми е средно 9,20  %. 
Резултатите от преценката по собствена продуктивност на тестираните за разплод животни от породата Дунавска бяла са отразени в табл.2.
Табл.2. Резултати от преценката по собствена продуктивност на прасета от породата Дунавска бяла.

	
Стопанство
	
Област 
	Живо тегло, кg
	Съдържание на месо, в трупа, %
	Дебелина на слани-на ∑CKL2, мм
	Възраст на 90kg, дни 

	ЕТ“Михаела-В. Желязкова”
	Ст. Загора
	98,4
	57,35
	34,7
	172

	ДП”Експериментална база” 
	Шумен
	96,9
	56,93
	35,2
	184

	Средно
	
	97,65
	57,14
	34,9 
	178



От данните в таблицата става ясно, че животните достигат 90 kg живо тегло за 172 - 184 дни, съответно в ЕТ“Михаела”-В.Желязкова и ДП ”Експериментална база”. Прави впечатление, че тестираните прасета от породата Дунавска бяла нарастват по-бавно в сравнение с тези на Голямата бяла и Ландраса. Това би могло да се обясни с по-високото съдържание на сланина и по-малкото на месо в трупа при тази порода.
Считаме, че възможностите за подобряване на угоителните и кланичните способности на Дунавската бяла по пътя на селекцията са ограничени, поради намаления размер на популацията и стеснения генетичен варианс на избраните продуктивни признаци.

Табл. 3. Резултати от селекцията при породата Дунавска бяла от 2011 до 2021 г.
	
Признаци
	Години

	
	2011
	2021

	Плодовитост, бр.
	10,7
	12,0

	Брой прасета на 21-я ден
	10,0
	11,0

	Отпаднали прасета до 21-я ден, %
	10,3
	9,2

	Възраст на 90 kg, дни
	180,2
	178

	Дебелина на сланина ∑CKL2, mm
	38,1
	34,9

	Съдържание на месо в трупа, %
	55,3
	57,1

	Брой опрасвания за година
	
	2,4

	Реализирани прасета от 1 св.майка/год.
	
	26,4



Данните показват, че дори с ограничен брой животни, при провеждане на целенасочена развъдна работа са постигнати благоприятни резултати при Дунавската бяла порода. За 10 годишен период от време плодовитостта на майките е увеличена с 1,3 приплоди, а на 21-я от раждането с 1 прасе. 
Подобрени са и останалите стопански признаци. Дебелина на сланина ∑CKL2 е намалена с 3,2 mm, а съдържанието на месо в трупа с 1,8 %.

Не бихме се ангажирали с прогнозни резултати за Дунавската бяла порода до 2031 г., паради нейния ограничен обем и това че при нея според ръководството на ЗИ-Шумен се провежда поддържаща селекция, по подобие на  Източнобалканската свиня.

Цели на развъдната програма за свине от породата Дунавска бяла (ЗЖ, чл. 29 т. 2б)
Целите на Развъдната програма за свине от породата Дунавска бяла са аналогични на тези при Голямата бяла и Ландраса: 
· Определяне на основните селекционни признаци:
· Оптимизиране размера на нуклеусовите стада:
·  Производството на свине за разплод от най-високо качество за родители на следващата генерация.
На този етап е целесъобразно селекцията при породата да се насочи към увеличаване на съдържанието на месо в трупа, без да се влошава неговото много добро качество, видно от многобройните научни публикации.   

По - важни задачи за постигане на поставените цели:
Да се систематизира наличната информация върху достоверността на произхода на развъжданите свине и се вземе научно обосновано решение за нейното бъдеще.
Да се спазват минималните изисквания заложени в настоящата програма за регистрация и идентификация на племенните животни, контрола на селекционните признаци, както и на методите за оценка на развъдната стойност и класиране на кандидатите за разплод. Развъдната дейност да се организира в съответствие със Закона за животновъдство и останалите държавни нормативни документи при отглеждане на свине в страната.

 Система за идентификация на свинете (ЗЖ, чл. 29 т. 5б)
Организацията на развъдния процес изисква всички животни да са номерирани (Маркирани) в унисон с Правилник за преценка на развъдната стойност, производство и класиране на свине за разплод, 1996.
Идентификацията на нерезите, свинете майки и младите животни се  извършва чрез татуировъчни номера с цифри и пластмасови марки по следния начин: 
- При опрасване до 24 час се татуира на лявото ухо номера на майката. 
- На 21-ия ден след раждането се поставя индивидуален (родословен) номер на дясното ухо. По същото време се поставя и пластмасова марка за идентификация на животните, съдържаща информация и за техния произход. 
 



Селекционни (контролирани) признаци (ЗЖ, чл. 29 т.2в)
Контролира се произхода, телесното развитие и екстериора на прасета както и техните репродуктивни, угоителни способности и месодайни качества. (Чл. 3, т.1-2 от наредба 19).
Минималните изисквания към селекционните признаци разпределени по продуктивно направление са както следва:

Репродуктивни признаци 
Контролират се основно признаците заплодяемост, плодовитост, продуктивен живот и майчино поведение. 
· Заплодяемост – процент повторки на първи и втори еструс:
·  Общата плодовитост - брой живородени, мъртвородени и мумифицирани прасета при опрасването. 
На 21-ия ден брой, тегло и пол на прасетата и процент на отпадналите.
·  Продължителност на продуктивния период на свинете майки включва данните за репродуктивната способност от първото до последното.
Майчиното поведение се оценява въз основа на теглото на прасетата (млечността) и опазването им от раждането да отбиването им.
За тестиране се допускат нерезчета и женски прасета с 14 и повече нормално развити цицки и да са без екстериорни недостатъци. Следи се за т.н. кратерни цицки, тъй като се предават с висока наследяемост от нерезите.

Угоителни и кланични признаци
При Дунавска бяла порода се контролират признаците: интензивност на растежа, дебелина на сланината и процент на постното месо измерени и приравнени към 90 кg живо тегло. 
Интензивността на растежа се отчита чрез средния дневен прираст от 30 кg до 90 кg или чрез възрастта за достигане на определени дни от раждането до тестирането. 
Дебелината на сланината се измерва в пунктовете ∑CKL2 при тестирането (виж приложението).
Обработката на данните и класирането нa животните за разплод се извършва съгласно утвърдения Правилник. 

Развъдна и генеалогична структура на породата (ЗЖ, чл. 29т. 2г)
Развъдна и генеалогична структура на породата е показана в табл.1. 
От данните в таблицата се вижда, че в страната се контролират ежегодно около 641 бр. свине майки и 25 нерези.
 Освен за собствени нужди фермите отглеждащи Дунавска бяла могат да предлагат на пазара чистопородни и хибридни прасета. Те са подходящи за отглеждане главно в малки ферми и придворни стопанства, поради комбинативната им продуктивна  способност и устойчивост към по-неблагоприятни условията на средата. 
Ценните стопански качества на Дунавската бяла порода налагат спешни мерки за нейното опазване като национален генетичен фонд.

Фактори на развъдната политика (ЗЖ, чл. 29 т.2 д)
Развъдната политика на настоящата Развъдна програма се свежда до производството на свине за разплод от най-висококачествени родители за следващата генерация. Решаващ фактор е изборът на подходяща система на развъждане за постигане на желан генетичен прогрес за свинете от Дунавската бяла. За целта е наложително планиране на интензивността на селекция и на генерационния интервал; 
· Интензивност на селекция (i).
Интензивността  на селекция за растежните способности и дебелина сланината за нерезчетата да е i = 1,6-1,8, а за женските ремонтни прасета - i = 0,8-0,9 единици от стандартното отклонение.
·  Генерационен интервал (L).  
Търсените стойности на генерационния интервал за популации със застъпващи се генерации каквато е Дунавската бяла порода  са 1,3 – 1,5 години.
·  Екстериорна преценка.
Включва телосложение, характерно за породата, вторични полови белези, брой и състояние на цицките и др.
·  Начини за набиране на информация за продуктивните качества на животните и използването й при оценката на ръзвъдната стойност
- Продължителност на използване на свинете майки и нерезите Дунавска бяла за производство на чистопородни животни за разплод. Оптимален брой опрасвания – до трето прасило и за нерезите до 25-30 ефективни покривания, с цел по-бърза смяна на генерациите.

Методи за контрол на признаците – обект на селекция (ЗЖ, чл. 29 т. 2е)

Методите за контрол на продуктивните признаци и воденето на зоотехническата документация са представени в съответните приложения към Развъдната програма.

 Методи за оценка на развъдната стойност (ЗЖ, чл. 29 т. 2ж)
Развъдната стойност на племенните свине от породата Дунавска бяла на този етап се оценява въз основа на информацията от произхода и преценката от собствената им продуктивност. В бъдеще при подходящи условия оценката на развъдната стойност е желателно да се допълни с  информация от няколко източника едновременно - по потомство, по данни от техните братя и сестри, полусибси и др.
Методите за оценка на развъдната стойност за свине от породата Дунавска бяла включват:
· Независимо ниво на бракуване
Преценените животни се бракуват, ако отстъпват дори и по един от избраните признаци, независимо от много добрите резултати на други. 
- Пунктова оценка – методологията е описана в “Правилник за преценка на развъдната стойност, производство и класиране на свине за разплод” (1996).
Крайната оценка на развъдната стойност на избраните за разплод животни се допълва от екстериорната преценка.  
На този етап съвременните методи на оценка на развъдната стойност за свине от породата Дунавска бяла като Селекционни индекси, Animal model, Pigblup и др. не биха могли да се използват, поради ограничения размер на породата.

Методи за развъждане (ЗЖ, чл. 29 т. 2з)
Основният метод на развъждане при Дунавската бяла порода е чистопородно, чрез отбор и подбор на родители, които нямат родство до трети пояс. Поради критичния обем на породата и стеснения генетичен варианс е наложително периодично да се определя степента на родство.
Затрудненията за отглеждане на Дунавската бяла в чисто състояние поради критичния размер е наложително  на научна основа да се вкарват нерези от една от многото породи, взели участие в нейните създаване. На практика това означава чрез метода на облагородителното кръстосване (впръскване на кръв) да се разшири генетичния варианс, да се избегне неминуемото близко родство и да се подобрят някои от продуктивните показатели.  След обоснован брой генерации да се премине към вътрешно развъждане. Основната идея с този метод на развъждане е и да се запазят сегашните ценни качества на Дунавската бяла порода.

 Схеми за селекция на отделните категории родители (ЗЖ, чл. 29 т. 2и) 
До 24 часа след раждането се поставя майчиния номер на прасетата, предвидени за бъдещи родители. Произхода на животните и датата на раждане се нанасят в специален дневник. 
На 21-ия ден от опрасването се отчита броя и тегло на прасетата, както и процента на отпадналите. 
За тестиране се допускат нерезчета и женски прасета с 14 и повече нормално развити цицки и без екстериорни недостатъци. Животните се групират по пол и живо тегло. Отглеждането и храненето им през периода на подрастване и тест се извършва съгласно възприетата технология във фермата.
 Данните растежните способности, оценката на развъдната стойност и екстериора се нанасят в Приложенията, показани в края ня Развъдната програма.
Заплождането на одобрените за разплод млади женски прасета се извършва на възраст и тегло, съгласно възприетата технология във фермите. Всички заплождания, опрасвания, отбивания на прасетата и заделянето им в тест  се регистрират ежедневно и данните се нанасят в “регистър за заплождане” и “картон на свинята майка”, който придружава животното до края на продуктивния му престой в стадото.

Географски обхват (ЗЖ, чл. 29 т. 1к) и списък с броя на разплодните животни (ЗЖ,  чл. 29 т. 2)  
В табл.1. е даден броя на разплодните свине майки и нерези от породата Дунавска бяла, развъждани в АСБ. От данните става ясно, че в страната се отглеждат 509 бр. свине майки Дунавска бяла в две ферми – ЕТ “Михаела” - В. Желязкова, в област Стара Загора и в Земеделски институт – Шумен - 132 бр.

VII. РАЗВЪДНА ПРОГРАМА ЗА СВИНЕ ОТ РЕПРОДУКТИВНИТЕ СТАДА

Характеристика на хибридните свине майки F1 (ЗЖ, чл. 29 т. 2а)
Трябва да отбележим, че в репродуктивните стада (прародителските стада) не се провежда селекция за постигане на генетичен прогрес при животните за разплод, тъй като това се прави при чистопородното развъждане ( в нуклеуси).  В репродуктивните стада се прави избор на ценни женски  хибридни родителски форми за стоковото ниво на хибридизация, притежаващи отлични репродуктивни способности.
В табл.1. е даден броят на свинете майки и нерези, основните им репродуктивни качества и схемите за производство на хибридни женски прасета F1 за целите на хибридизацията в АСБ  

	Табл.1. Брой свине майки и нерези, възпроизводителна способност и схеми за производство на F1 прасета в репродуктивните ферми. 
	
Стопанство
	
Област
	Свине майки,бр
	Плодовитост, бр. 
	На 21ия ден
	Свине майки
F1

	
	
	
	
	брой
	кg.
	Отпаднали,%
	

	Екопиг 2006 ЕООД
	Варна
	181
	13,9
	13,0
	
	12,60
	ГБхЛ

	“Вардмекс” ЕООД 
	В.Търново
	169
	*
	*
	*
	*
	ГБхЛ

	“Биляна” ЕООД
	Ловеч
	625
	*
	*
	*
	*
	ГБхЛ

	Акма Трейд Лимитид ЕООД
	Видин
	377
	-
	-
	-
	-
	ГБхЛ

	Айви БГ ЕООД
	Габрово
	250
	11,7
	11,3
	
	4,10
	ГБхЛ

	ЗП „Неджим Хюсеин”Марица
	Пазарджик
	878
	15,2
	14,1
	
	7,20
	ГБхЛ

	ЕТ“Грими-Х.Хюсеин”Пещера
	Пазарджик
	644
	15,1
	14,0
	6,5
	9,30
	ГБхЛ

	ЕТ “Томи – В. Папазова” 
	Пазарджик
	1440
	12,5
	11,4
	5,9
	10,20
	ГБхЛ

	С-кс „Г.Враново-Инвест” АД
	Русе
	1872
	13,8
	12,6
	6,0
	10,30
	ГБхЛ

	С-кс “Юделник” ООД
	Русе
	868
	11,8
	11,0
	6,1
	8,90
	ЛхГБ

	Екопродукт ЕООД с. Попина 
	Силистра
	1198
	*
	*
	*
	*
	ГБхЛ

	Екопродукт ЕООД с. Ветрен
	Силистра
	300
	*
	*
	*
	*
	ГБхЛ

	Геомекс ЕООД
	Сливен
	504
	11,8
	11,0
	
	6,80
	ГБхЛ

	ЕКО Асорти  ЕООД
	Сливен
	210
	12,3
	11,2
	
	9,30
	ДБхЛ

	Цема ЕООД
	София
	700
	12,1
	11,6
	
	4,10
	ГБхЛ

	Енола Фарм ЕООД
	Търговище
	657
	15,9
	12,8
	
	13,20
	ГБхЛ

	“Фаворит-97” ЕООД
	Шумен
	231
	14,0
	12,4
	5,3
	10,70
	ГБхЛ

	“Козлуджа” ООД
	Шумен
	227
	13,6
	12,0
	
	12,00
	ГБхЛ

	“Свиневъдна компания” АД
	Шумен
	344
	13,5
	12,8
	
	5,10
	ГБхЛ

	Карас ООД
	Бургас
	187
	13,4
	12,1
	
	9,80
	ГБхЛ

	„Геогруп” АД
	Ямбол
	504
	11,9
	11,0
	
	7,60
	ГБхЛ

	Репрод. по свиневъдство АД
	Ямбол
	650
	14,5
	12,5
	
	14,10
	ГБхЛ

	Всичко / средно
	
	13016
	13,5
	12,3
	
	9,00
	


Забележка: Празните клетки със знак * в таблица 1 са поради липса на данни, тъй като въпросните ферми са били засегнати през 2019/2020 година от АЧС; 
· Ф-ма Акма Трейд Лимитид ЕООД е за първа година в развъдната програма на АСБ
Анализът на репродуктивните признаци показва, че плодовитостта е висока, средно 13,5 живородени прасета за всички контролирани ферми и е в граници от 11,7 до 15,2 бр. (табл.1).
По отношение на броя на 21ия ден  са установени малко по-големи разлики между отделните ферми, което е следствие от влиянието на средата по време на тяхното развитие. Прави впечатление ниския процент на отпадналите свине, които за по-голяма част от фермите е около 9%. Установените стойности на по-голямo отпадане на свине до 21ия ден за някои от фермите, вероятно са следствие на проблеми от здравословен характер.

Цели на развъдната програма за свине от репродуктивните стада (ЗЖ, чл. 29 т. 2б) 
Целта на развъждане в репродуктивните стада е да се умножава осъщественият в нуклеуса генетичен прогрес чрез кръстосването на предварително изпитани линии (породи), с оглед производството на високопродуктивни женски родителски форми F1 за стоковия сектор.
Хибридните майки F1 трябва да се характеризират с висок процент заплодяемост, много добра плодовитост и млечност, високо тегло и изравненост на прасетата при раждане, стрес устойчивост и функционална стабилност за продължителен период от време.

По - важни задачи за постигане на поставените цели:
Да се дефинират основните репродуктивните признаци и се оптимизира обема на репродуктивните стада във фермите към АСБ. 
Да се води племенно книговодство в унисон с Приложенията в края на Развъдната програма. 
Отборът на кръстоските F1 да се прави след задълбочен анализ на получаваната  информацията и тогава да се включват в разплодна дейност.
Развъдната работа в репродуктивните стада да се организира в съответствие с изискванията, описани в Закона за животновъдство и всички нормативни документи в областта на свиневъдството в страната.
 
Система за идентификация на свинете 
Организацията на развъдния процес изисква всички животни да се маркират чрез татуировъчни и пластмасови номера (Правилника за преценка на развъдната стойност, производство и класиране на свине за разплод, 1996.)
При опрасване до 24 час се татуира на лявото ухо номер на майката. 
На 21-я ден след опрасване се поставя индивидуален (родословен) номер на дясното ухо. По същото време се поставя и пластмасова марка за идентификация на животните съдържаща информация и за техния произход. 
В репродуктивните ферми се номерират само женските свине по схемата на нуклеусовите стада, като допълнително се поставя буквата “Х” пред останалите букви. Мъжките свине в репродуктивните стада се угояват за клане.

Селекционни (контролирани) признаци (ЗЖ, чл. 29 т. 2в) 
В репродуктивните стада в големите свинекомплекди и в малките синеферми се прави контрол на следните основни признаци:
· Произход (майка, баща);
· Процент заплодяемост; 
· Плодовитост (обща и живородени);
· Тегло и изравненост на прасетата при раждане;
· Брой прасета на 21- я ден;
· Процент смъртност;
· Интервал между опрасванията;
· Възраст при 90 kg живо тегло;
· Възраст при заплождане на ремонтните прасета ;
· Продължителност на използване на свинете майки
 Минималните изисквания към селекционните признаци са както следва: 
Репродуктивни признаци 
Заплодяемост – процентът на заплодените спрямо общия брой на покритите или изкуствено осеменените свине майки. Влияе се от начина на откриване за разгоненост, съответствие между времето на осеменяване и овулацията, телесното и здравословно състояние на животните, системата на хранене непосредствено преди и след осеменяването и качеството на спермата. 
Младите ремонтни женски прасета се заплождат при навършване на 240 дневна възраст и 140 kg живо тегло, след втори еструс.
Отслабнали майки (загубили над 20 % от теглото си през кърмачния период) не трябва да се заплождат на първа разгоненост.
 Нормалната заплодяемост в стадата трябва да бъде над 90 %, включително ремонтните животни, за да има икономическа ефективност фермата. Според датски изследвания под 90 % заплодяемост при свинете, фермерите не трябва да се занимават с този бизнес.
Плодовитост - обща и брой живородени прасета.  
· Обща плодовитост – броят на всички живи и нормално развити (окосмени) и мъртви прасета, родени в едно прасила.
· Стопанска плодовитост – включва само живородените прасета в прасилото. Този признак лесно се контролира и трябва постоянно да се анализира, с оглед подобряването му. 
Плодовитостта при свинете майки се увеличава от първо до трето прасило, задържа се високо до шесто, след което намалява.
Тегло на приплодите при раждане – знак за жизненост и ниво на смъртност до обиването. В зависимост е от развитието на вътрешните органи и на нивото на мускулния гликоген. 
Изравненост на прасетата при раждане е в зависимост от майчината форма, възрастта и правилното хранене на майките през бремеността и кърмачния период.
Брой прасета на 21- я ден – показател за жизнеността на приплодите. Обикновено около 50 %  от смъртността при прасенцата настъпва през първите три дни поради енергичен и имунен дифицит. Основен фактор е и млечността на майките, която се повишава постепенно до края на първвата седмица, селед това се задържа за  три-четири седмици, след което започва да намалява. 
Възраст при 90 kg живо тегло – тестиране. Допускат се само женските кръстоски F1 без екстериорни недостатъци, с 14 и повече нормално развити цицки  “Правилник за преценка на развъдната стойност, производство и класиране на свине за разплод, 1996”.
Продължителност на използване на свинете майки и брой опрасвания за година – решаващ фактор за намаляване разходите за закупуване на ремонтни прасета, кокто и за ефитивността на фермите. 

Развъдна и генеалогична структура ((ЗЖ, чл. 29 т. 2г) 
Развъдната структура на репродуктивните стада отглеждани в АСБ обхваща  13016 основни свине майки и 120 нерези (табл.1).  В същата таблица са представени и схемите на кръстосване между породите за производството на хибридните женски прасета F1 по отделно за всяка ферма. 
Фактори на развъдната политика (ЗЖ, чл.29,т.2д)
Организация на развъдния процес в репродуктивните стада във фермите към АСБ се свежда до производство на  хибридни майки F1 за нуждите на стоковото производство. Това става главно чрез кръстосване на породите Голяма бяла (ГБ) и Ландрас (Л). Обратно кръстосване наблюдаваме в свинекомплекс Юделник, където се кръстосват Ландрас и Голяма бяла. 
Кръстосването между основните майчините майчини породи ГБ х Л или обратно Л х ГБ за производство на хибридни свине майки F1 се прилага в почти всички репродуктивни стада във водещите свиневъдни фирми. При това кръстосване се реализира хетерозисен ефект, който повлиява благоприятно главно върху възпроизводителните способности на майките, които се използват за производство на прасета за угояване.
В Развъдната програма организацията на селекционния процес в репродуктивните стада към АСБ включва идентифицирането на животните и контрола върху репродуктивните им качества.
Възпроизводителната способност се определя от данните за заплодяемостта, информацията за възрастта при първо опрасване (на ремонтните женски) и за интервала между опрасванията (при пълновъзрастните свине), от броя на родените и отбитите прасета и здравословното им състояние.
Системата за тестиране на потенциалните родителски форми включва начално и крайно живо тегло и възраст и екстериорната прецека.
В отделни ферми към АСБ хибридните майки F1 се заплождат с една от изходните линии (двупородна хибридизация) за производство на прасета за угояване. 

Методи за контрол на признаците–обект на селекция ((ЗЖ, чл. 29 т. 2е) 
Методите за контрол на признаците и организацията на зоотехническата документация, са представени в съответните приложения към Развъдната програма.
Методи за развъждане (ЗЖ, чл. 29 т. 2з) 
Свинете, отглеждани в репродукторите са продукт от кръстосване на изходни чистопородни линии. За АСБ това са ГБ х Л или Л х ГБ, както ДБ х Л или х ГБ. Схемите на кръстосване в отделните ферми са показани в табл.1. (последната колона).
Схема за селекция на отделните категории родители (ЗЖ, чл. 29 т. 2и) 
До 24 часа след раждането се поставя майчиния номер на прасетата, предвидени за бъдещи родители. След това е възможно прасетата да се прехвърлят на други по-млечни майки, с оглед по-доброто им развитие през бозайния период.
Към 21-ия ден от опрасването се поставя индивидуалния номер на прасето (пластмасова марка). Произхода на всяко животно (№№ на майката и  бащата), датата на раждане, броя на цицките, данни за прасето и за прасето се нанасят в специален дневник.
За тестиране се допускат само женски прасета с 14 и повече нормално развити цицки и без екстериорни недостатъци. Животните се групират по пол и живо тегло. Отглеждането и храненето им през периода на подрастване и тест се извършва съгласно възприетата технология във фермата. Желателно е смеските да съдържат повече влакнини с цел прасетата да развият по-добра храносмилателна система, която да осигури приемането на повече храна през кърмачните периоди.
Към 90 kg жива маса се извършва индивидуален тест на всяко животно, като записват теглото, възрастта. Наблюдава се екстериора, наличие на здравословни проблеми, състояние на крайниците и вимето. Окончателния тест се прави непосредствено преди първото заплождане на животните.

Географски обхват (ЗЖ, чл. 29 т. 1к) и списък с броя на разплодните животни (ЗЖ,  чл. 29 т. 2)   (Виж табл.1.)
VIII. ХИБРИДИЗАЦИОННА ПРОГРАМА ПРИ СВИНЕТЕ В АСБ

Хибридизацията е метод на развъждане, който съчетава в най-висока степен положителните страни на чистопородното развъждане и кръстосването. При нея хетерозисният ефект (разликата между средните стойности на потомството – хибридите, и средните стойности на чистопородните родители) се проявява най-пълно. 
Хибридизацията води до повишаване на плодовитостта на свинете майки и жизнеността на приплодите и до подобряване на угоителните и кланичните признаци на свинете за клане и получаването на стандартизиран краен продукт (хибрид). 
Хибридизацията е най-ефективна в случаите, когато майчините породи (линии) се отличават с много добри репродуктивни способности (висока плодовитост, млечност и подчертано майчино поведение), а бащините се характеризират с висок интензитет на растежа, много добро оползотворяване на фуража и отлични кланични качества. 
В практиката се използват дву-, три- и четирипородни (линейни) схеми на хибридизация, като при всички свинете майки са хибридни (F1).
При двупородната хибридизация свинете майки F1 (А х Б) се заплождат с нерези, принадлежащи към една от тези породи (А или Б). Тази схема (F1♀А х Б) х ♂А или Б се нарича обратно кръстосване (back cross). При нея максимален хетерозис се получава само при хибридните свине майки (не и при прасетата за клане).
При трипородната схема F1 майки (А х Б) се заплождат с чистопородни нерези от трета (бащина) порода В. Получава се максимален хетерозис както при майките F1, така и при прасетата за клане. 
Максимален хетерозис при майките и прасетата за клане се получава и при четирипородната хибридизация (♀А х Б) х (♂В х Г), но поради производството на хибридни нерези времето се удължава. 
В свиневъдството се прилагат две системи на хибридизация: прекъсната (пирамидална) и непрекъсната (ротационна).
Общото между тях се свежда до интензивното прилагане на всички съвременни средства на племенната работа при чистите популации и максимално използване на ефекта от кръстосването.
В големите ферми към АСБ се прилага известната на фермерите пирамидална (вертикална) структура на производство на хибриди за клане с обособяването на:
- нуклеусови (прапрародителски), където се прилага чистопородно развъдане оiновно на породите Голяма бяла или Ландрас;
- репродуктивнии (прародителски), където се прави кръстосване между между горепосочените породи, с цел производство на хибридни майки F1. и 
- стокови стада (производство на свине за клане).
Интеграция между отделните стада е показана на фиг.1. 

Фиг.1. Схема на хибридизация с три нива на развъждане

Целта е основните мероприятия по развъдната работа да се провеждат върху малък брой животни само в чистопородните стада. Така се постига определен генетичен прогрес чрез провеждане на интензивна селекция и бърза смяна на генерациите.
 В репродуктивните стада чрез хибридните свине майки F1 се умножава осъщественият в нуклеуса генетичен прогрес с кръстосването на предварително изпитани по продуктивност линии (породи). 
В стоковите стада свине майки F1 от репродуктивните стада  се съешават с нерези от специализирана бащина порода или хибридни нерези, в резултат на което се получават хибридни прасета за клане.
Ремонтът на стадата на отделните равнища на пирамидата се осъществява по следния начин: 
Нуклеусите си осигуряват собствен ремонт, като за целта се отделят 3–5 % от произвежданите нерезчета за разплод и около 40 % елитни женски прасета. 
За ремонт на репродуктивните стада се използват нерезчета и женски прасета изцяло от нуклеусовите стада, а на стоковите – женски родителски форми от репродуктивните  и нерези от нуклеусовите стада (фиг.2).

Фиг. 14. Схема за пренасяне на  
РЕПРОДУКТИВНИ  СТАДА



1. Свиневъдство

Фиг.2. Схема за пренасяне на генетичния прогрес от нуклеуса
до угоителните свинеферми

В стоковите стада към АСБ включва идентифицирането на животните и контрола върху репродуктивните им качества.
Възпроизводителната способност се определя от данните за:
-  заплодяемостта;
- информацията за възрастта при първо опрасване (на ремонтните женски) и за интервала между опрасванията (при пълновъзрастните свине);
- от броя на родените и отбитите прасета и 
- от здравословното състояние на прасетата за клане.

Критерии за брак на женски ремонтни прасета и свине майки:
Ремонтни женски  прасета - Нерегистриран естрос шест седмици от включването в разплод, незаплодяемост след втори естрос, слабо телесно развитие и нездравословно състояние.
Пълновъзръстни свине майки - четири седмици без еструс след отбиването, незаплодяемост след втори еструс, болестно  състояние и лоши резултати след първите три прасила.
С оглед икономическото състояние на фермите в бъдеще да се въведе информация за процента на опрасените от общо заплодените свине,  броят на мъртвородените и мумифицираните прасета, както за времето на непродуктивните дни на майките (от отбиването до заплождането). 

Структура на хибридите, които се отглеждат в АСБ:
Фермите с чистопородни свине Голяма бяла ще произвеждат хибриди (животни за клане) по следната схема: 
(♀ГБ х ♂Л)  х  ♂Д, т.е.
(♀ГБ х ♂Л) за производство на  ♀F1 селектирани свине майки. Всички мъжки прасета  се угоянаг за клане. 
♀F1  се заплождат с нерези Дюрок
Ферми, отглеждащи чистопороден Ландрас по схемата:
(♀Л х ♂ГБ)  х  ♂Д

Голяма бяла и Ландрас понастоящем са най-добрите майчини породи. С кръстосването им се цели на база хетерозиса да се получат хибридни майки F1 с много добри репродуктивни качества - заплодяемост, плодовитост, млечност и майчино поведение. 
Участието на  Дюрока (най-стрес устойчивата порода с превъзходни качества на месото) във финалната форма има за цел да се подобрят интензитета на растежа, оползотворяването на фуража, кланичната стойност на трупа и качеството на месото в животните за пазара.
В табл.1 от Развъдна програма за свине от репродуктивните стада е дадена схемата за производство на свине майки F1 по стопанства.

В малките ферми ще се прилагат две схеми на хибридизация:
1. Непрекъснатата хибридизация. Прилага се в Унгария, Нидерландия и САЩ. Същността се състои в заплождането на кръстоски F1 с чистопородни нерези или сперма от други стопанства (фирми) с променлива последователност. При нея до голяма степен се избягват недостатъците на пирамидалната схема. 
Женските прасета за разплод се отбират от угояването по стого определена система: 
· контролирана репродуктивна дейност на родителите;
· от свине майки на второ до четвърто прасила (биологично силни);
· от многобройни прасила (от такива които искаме да получаваме); 
· с 14 и повече цицки;
·    отглеждани по стандартите за прасета за разплод (площ и хранене), а не както в угояването). 
Целта е да има съответствие  между телесното и половото развитие на животните.
Тук спада и т.н. ротатерминално кръстосване. При него женските ремонтни прасета се произвеждат чрез ротация на две или три комбинирани по продуктивност породи.
2. Обратен крос. Производство на двупорадни хибриди по схемата на Кембороу у нас.
Структурата  на хибридите в малките свинеферми е показана в табл. 1 в Развъдната програма (последната колона). Видно е, че свинете майки F1  са продукт от кръстосването на породите Голяма бяла  х Ландрас.
Предимствата при двете посочени системи на хибридизация са:
·     Ритмичност на производството поради незакупуване на женски ремонтни прасета;
· Липса на адаптация на животните;
· Икономия на средства от транспорт, каранинирани и др;
·     Зависимост на резултатите в фермите от конкретната дейнаст на фермерите (селекционерите) в самата ферма.
 
Характеристиката на хибридите. 
Хибрид – стандартизиран краен продукт, получен от кръстосването на две повече високоспециализирани породи или линии, селекционирани по определен брой полезни стопански празнаци.
Фермите към АСБ отглеждат различни хибриди, по програми закупени от фирмите PIC ( Р. Димитриево, Юделник и др.), Dan Bred (ЕТ “Грими-Х. Хюсеин), GSR (Ямбол), Geneses Axiom (Голямо Враново) и др.
Поддържането на хибридите е съгласно договорните отношения с фирмите, от които са закупени, без регулярно закупуване на женски ремонтни прасета.
Целта на развъдната работа във фермите към АСБ (големи и малки) е да произвеждат свине за клане  (хибриди) със следните качества:
· да са стресустойчиви и с висок здравен статус; 
· да ръстът интензивно; 
· да оползотворяват максимално ефективно фуражите; 
· да имат качествено месо и стандартизирана пазарна  продуктивност.
Това ще доведе до:
· скъсяване на угоителния период;
·    повече обороти на едно свинеместо (по-интензивно използване на сградовия фонд);
· по-малко вложен труд;
· по-бърза възвращаемост на вложените средства;
· по-добро опазване на околната среда;
· по-висока икономическа ефективност


























IX. ЗАКЛЮЧЕНИЕ

Развъдните програми за провеждане на селекционна (развъдна)  дейност с чистопородни свине Голяма бяла, Ландрас и Дунавска бяла и при хибридни свине майки F1 в репродуктивните стада за периода 2021 – 2031г. са базирани на познанията на авторите и фермерите в областта на популационната генетика у нас и в развитите страни.

Развъдните програми имат за цел: 

• Да формират стада с висок генетичен потенциал и създадат необходимите условия за реализирането му във фермите към АСБ;
• Да намаляват производствените разходи, опазват околната среда и произвеждат безопасна продукция;
• Фермерите да регламентират дейността си съгласно действащата нормативна база в страната; 
• Да ползват консултантски услуги и повишават професионалната квалификация на работещите във фермите; 

Асоциацията на свиневъдите в България – Развъдна:

• Да участва в разработването на Стратегии за развитието на свиневъдството в страната; 
• Съдейства за интегрирането на звената по веригата – производители, преработватели и търговци /евентуално и банки/ с цел устойчиво развитие на отрасъла;
• Организира квалификацията на производителите и приспо-собяването им към изискванията на пазара;
• Изгражда система за развитие на развъдната работа и формиране на високопродуктивни стада, както и за опазването на генетичния потенциал;
• Създава информационна система за селекцията, производството и маркетинга в свиневъдството;
• Мотивира и привличат млади хора в свиневъдния бизнес като професия с гаранции за развитие и успех.
• Да съдейства чрез МЗХГ за облекчаване условията за субсидиране и кредитиране, вноса на съвременна апаратура, на мъжки разплодници и семенна течност за целите на селекцията.
Развъдните програма са отворени за всички рационални мнения и предложения, с оглед тяхното актуализиране и усъвършенстване.

ХI. ПРИЛОЖЕНИЯ 
(отнасят се за всички породи)

Посочените приложения са примерни и подходящи за по-малките ферми. През последните години в свиневъдството се  ползва електронна зоотехническа документация, която е твърде различна за отделните ферми (според износителите на свине за разплод). Много често информацията от развъдната работа (селекционните индекси и др.) се обработва в генетичните центрове във фирмите, включвайки данни от многобройни свинеферми от различни страни.


Приложение 1. 
Картон на свинята майка
Татуировъчен ушен №...	.. пластмасов №	цвят
линия

	Поредно прасило
	Дата на покриване
	Покрита от нерез
	Ще се опраси дата
	Дата на опрасаане
	Живородени прасета броя
	Брой прасета на 21 -ден
	Тегло на прасилото на 21 -ден

Приложение 2.

РЕГИСТЪР
за натовареността на нерезите
Нерез №.................. порода ..................... индекс

	Месец

Дата
	І
	ІІ
	ІІІ
	ІV
	V
	VІ
	VІІ
	VІІІ
	ІХ
	Х
	ХІ
	ХІІ

Приложение 3.

РЕГИСТЪР ЗА ЗАПЛОЖДАНИЯТА

	№ по ред
	Име и № на свинята
	Покрита от нерез №
	Дата на покриването
	Забележка

Приложение 4.

Племенен картон на свинята майка
Майка име ….........................................................  № …................ линия…................................
Родена ….................................202….. год. Порода …........................... цицки …..........................
	М. …......................................... №….................
           (име)
	Б . …......................................... №….................
           (име)

	мм ….......... №….....
	бм ….......... №….....
	мб ….......... №….....
	бб….......... №….....

	МММ
№….....
	БММ
№…....
	МБМ
№…....
	ББМ
№…........
	ММБ
№….....
	БМБ
№…....
	МББ
№…....
	БББ
№…........

	Резултати от собствена продуктивност

	Дата на измерването
	Жива маса кг
	Дебелина на сланината сума СКL2 mm
	Възраст за достигане 90 кг жива маса
	Пунктове
	Клас

	
	
	
	
	
	

	
	
	
	
	
	

	Дата на опрасване
	Поредно прасило
	Заплод.  От нерез
	При раждане
	На 21-я ден
	Отпаднали 

	
	
	
	броя 
	ж. тегло
	броя 
	ж. тегло
	броя 
	%

Приложение 5.

Племенен картон на нереза
Нерез име ............................................................  № ................... линия...................................
Родена ....................................202..... год. порода .............................. цицки .............................
	М. ............................................ №....................
           (име)
	Б . ............................................ №....................
           (име)

	мм ............. №........
	бм ............. №........
	мб ............. №........
	бб............. №........

	МММ
№........
	БММ
№.......
	МБМ
№.......
	ББМ
№...........
	ММБ
№........
	БМБ
№.......
	МББ
№.......
	БББ
№...........

	Резултати от собствена продуктивност

	Дата на измерването
	Жива маса кг
	Дебелина на сланината сума СКL2 mm
	Възраст за достигане 90 кг жива маса
	Пунктове
	Клас

	
	
	
	
	
	

	
	
	
	
	
	

	Резултати от изпитване на потомството

	Нерез №
	При-раст гр.
	Рузход на фураж кг
	Малка дължина см
	Ср.деб. на сланината мм
	Площ на м.о. см2
	Тегло на бута кг
	% на задния бут от осн.части
	Индекск 

	7

Приложение 6.

Регистър за опрасванията
Стопанство	
Св. майка	№.
Опрасена на...	г. Заплод. от нерез	
	№	на	 покриване на

	Обр. № 
	брой на цицките 
	Тегло на прасето при 
	Какво е станало с прасето 
	Родословен № 

	М
	ж
	л
	Д
	раждане
	21 ден
	Отбиване
	

	


	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


Техник:………………………….

Приложение 7.

ЛИСТ ЗА УЛТРАЗВУКОВА ПРЕЦЕНКА И СЕЛЕКИЦЯ

Дата ..............................................................................................

	Поре-ден № 
	№ и цвят на марката
	Татуировъчен№ 
	Баща
	Майка
	Тегло при тестиране,kg
	Циц-ки,бр.
	Бална оценка
	Дебелина на сланината при: mm
	Възраст, дни

	
	
	
	
	
	
	
	крака
	вулва
	бут
	Холка
	С
	К
	L2
	Корегирана  СКL2
	При тестиране
	Приравнена към 90 kg

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	

























Приложение 8.

Бална оценка по екстериор и класираните на животните
Дата…………………                  Инд. №…………
	Части на тялото
	Признаци за типичност 
	Бална оценка             2-5 точки

	Глава
	Големина, дължина, широчина и профилна линия
	

	Уши
	Характерност  за породата принадлежност 
	

	Шия и холка
	Дължина, ширина, преход към тялото и замускуленост
	

	Плешки и гърди
	Широчина, поставеност, дълбочина и замускуленост
	

	Предни крайници
	Постановка, плътност, стави и състояние на бабкити и копитата 
	

	Гръб и поясница
	Дължина, широчина, постановка и замускуленост
	

	Корем, виме и цицки
	Обемистност  на корема, брой, равномерност и състояние на цицките 
	

	Кръстец
	Дължина, широчина и наклонненост
	

	Бутове
	Дължина, замускуленост и преход към краката
	

	Задни крайници
	Постановка, бабки, копита
	

	Външни полови органи
	Семенници: големина и равнище на поставеност;
Вулва: състояние и поставеност
	

	Кожа и четина
	Кожа: дебелина, еластичност и цвят
Четина: дължина, гъстота и равномерност
	

	Обща оценка 
	
	………


Забележка: За разплод се оставят животни с блна оценка 4 и 5.

